hotchpotch/miracl-hf-unified huggingface dataset:
এম-২৩৯ (মিশিগান হাইওয়ে)
এম-২৩৯ (মিশিগান হাইওয়ে) যুক্তরাষ্ট্রের মিশিগান রাজ্যের একটি ট্রাঙ্কলাইন মহাসড়ক। রাস্তাটি উত্তর -দক্ষিণাঞ্চল বরাবর বেরিন কাউন্টিতে অবস্থিত। রাস্তাটি স্টেট রুট ৩৯ (এসআর ৩৯) এর সাথে ইন্ডিয়ানার ইন্টারস্টেট-৯৪ (আই-৯৪) এর সংযোগ সড়ক হিসেবে ব্যবহৃত হয়। রাস্তাটি ১৯৬৩ সালে তৈরী করা হয়। পরবর্তি ১৯৭২ সাল পর্যন্ত রাস্তাটি একমাত্র সংযোগ সড়ক হিসেবে কাজ করতো দক্ষিণাঞ্চলীয় ইন্ডিয়ানার আই-৯৪ পর্যন্ত।
রাস্তাটি মিশিগান অতিক্রম করে এম-২৩৯ নাম ধারণ করে। এম-২৩৯ মিশিগান সীমান্ত অতিক্রম করে উত্তর-পশ্চিম দিকে মোড় নিয়ে গ্রাম্য এলাকা ধরে চলতে থাকে। রাস্তাটি বাণিজ্যিক এলাকার মধ্য দিয়ে চলে উইলসন রোড অতিক্রম করে। তার এক মাইল পর রাস্তাটি এর উত্তর প্রান্তবিন্দু আই-৯৪ এর এক্সিট-১ এ শেষ হয়। প্রান্তবিন্দুতে এম-২৩৯ কে হার্বর কাউন্টি ড্রাইভ বলা হয়, আর এটি নিউ বাফেলোতে অবস্থিত। 
অন্যান্য মহাসড়ক গুলোর মতোই রাস্তাটিকে মিশিগান ডিপার্টমেন্ট অব ট্রান্সপোর্টেশান (এমডিওটি) রক্ষনাবেক্ষণ করে। ২০১১ সালের এমডিওটির পরিসংখ্যান মতে গড়ে দৈনিক ৬২৩১ টি যানবাহন রাস্তাটি ব্যবহার করে। যদিও রাস্তাটি জাতীয় মহাসড়ক ব্যবস্থার অধিভুক্ত নয়।
এম-২৩৯ এর উত্তর প্রান্ত আই-৯৪ এর এক্সিট-১ এ অবস্থিত, এখানে রাস্তাটিকে হার্বর কাউন্টি ড্রাইভ বলা হয় যদিও ড্রাইভটি নিউ বাফেলো দিয়ে চলতে থাকে। ১৯৬৩ সালে লাপোর্ট রোডের অংশবিশেষ (১.১ মাইল) কে এম-২৩৯ নাম দেওয়া হয়, যা কিনা ইন্ডিয়ানা টোল রোড বরাবর এসআর-৩৯ এর সংযোগ। পরবর্তি ১৯৭২ সাল পর্যন্ত রাস্তাটি একমাত্র সংযোগ সড়ক হিসেবে কাজ করতো দক্ষিণাঞ্চলীয় আই-৯৪ পর্যন্ত।
এম-৩১১ (মিশিগান হাইওয়ে)
এম-৩১১ (মিশিগান হাইওয়ে) যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ১৩.৬০০ মাইল (২১.৮৮৭কি.মি.) লম্বা। এটি দক্ষিণে বুর্লিংটনের এম-৬০ থেকে উত্তরে ইমিট টাউনশিপের আই-৯৪ এর এক্সিট ১০৪ পর্যন্ত বিস্তৃত। যদিও রাস্তাটিকে পূর্বেও ট্রাঙ্কলাইন মহাসড়ক হিসেবে বিবেচনা করা হতো, অলিখিতভাবে। পরবর্তিতে ১৯৯৮ সালের ১ অক্টোবর লিখিত ভাবে রাস্তাটিকে ট্রাঙ্কলাইন মহাসড়ক হিসেবে গন্য করা হয়।
এম-৩১১ রাস্তাটি এম-৬০ থেকে আই-৯৪ পর্যন্ত বিস্তৃত। বুলিংটন শহরে এম-৩১১ কে মার্শাল স্ট্রিট বলা হয়। কিউ ড্রাইভ থেকে ও ড্রাইভ পর্যন্ত এলাকায় একটা হালকা মোড় নেয় রাস্তাটি। তাছাড়া এন ড্রাইভ এ এসে এম-৩১১ উত্তরদিকে ঘুরে যায়। ডি ড্রাইভের কাছে, রাস্তাটি হাইড লেক অতিক্রম করে। এম-৩১১ কালামাজু রিভার অতিক্রম করে আই-৯৪ এর একটু দক্ষিণে। পুরো রাস্তাটিই একটি দুই-লেন বিশিষ্ট গ্রাম্য মহাসড়ক, যা কিনা বনজঙ্গল এবং কৃষিজমি ভেদ করে চলে। যদিও রাস্তাটি জাতীয় মহাসড়ক ব্যবস্থার অংশ নয়।
এম-৩১১ রাস্তাটি ১ অক্টোবর, ১৯৯৮ সালে গভর্ণর জন এনলার তৈরী করেন। আসল রাস্তাটি ছিল আই-৯৪ থেকে রেইমন্ড অ্যাভিনিউ পর্যন্ত । এটি রেইমন্ড অ্যাভিনিউ হয়ে ইমিট স্ট্রিট এ পৌছাত, পূর্ব কপার অ্যাভিনিউতে পৌছানোর পূর্বে। কপার অ্যাভিনিউতে এন-৩১১ এন ড্রাইভ হয়ে পূর্বদিকে ১১ মাইল রোড পর্যন্ত চলতে থাকে। সেখানে এটি ১১ মাইল রোড থেকে বুর্লিংটনের এম-৬০ পর্যন্ত বিস্তৃত। তারপর রাস্তাটি ক্যালহাউন কাউন্টির অধিভুক্ত হয়। এই বাদ দেওয়া অংশটি একটি ইউ-টার্ন তৈরী করেছে। ডিসেম্বর, ২০০৯ থেকে রাস্তাটি সাইন করা জমি হিসেবে।
নেব্রাস্কা হাইওয়ে ২৫০
নেব্রাস্কা হাইওয়ে ২৫০(এন-২৫০) যুক্তরাষ্ট্রের নেব্রাস্কাতে অবস্থিত একটি রাজ্য মহাসড়ক। রাস্তাটি ৪৮.৬৪ মাইল (৭৮.২৮ কি.মি.) লম্বা। রাস্তাটির দক্ষিণ প্রান্তবিন্দু এলসওর্থ এর এন-২ তে অবস্থিত এবং উত্তর প্রান্ত বিন্দু র‌্যাশভ্যালির ইউএস-২০ তে অবস্থিত। রাস্তাটিকে ১৯৬০ সালে তৈরী করা হয়। পরবর্তিতে ১৯৬৬ সালে একে দক্ষিণ পর্যন্ত বড় করা হয়।
পুরো এন-২৫০ শ্রেইডেন কাউন্টিতে অবস্থিত। দক্ষিণ লেকসাইড এর এন-২ থেকে রাস্তাটির উৎপত্তি। রাস্তাটি একটি বিএনএসএফ এর মালিকানাধীন রেলওয়ে কে অতিক্রম করে লেকসাইডে প্রবেশ করে। লেকের পাশ ঘুরে এন-২৫০ আস্তে আস্তে পশ্চিমে মোড় নেয়। রাস্তাটি আরো ছোট ছোট টিলা, পুকুর, লেক পাড়ি দিয়ে উত্তর দিকে চলতে থাকে। পূর্ব থম্পসন লেকে রাস্তাটি ৩০৪তম ট্রেইল (এটি অন্যান্য লেককে সংযুক্ত করে) কে অতিক্রম করে। ১৫ মাইল (২৪ কি.মি.) পর রাস্তাটি আরো একটি ২৯৮তম ট্রেইল অতিক্রম করে। কিছু মাইল পর এন-২৫০ স্মিথ লেক স্টেট বন্যপ্রাণী অভয়ারন্য কে অতিক্রম করে নিউব্রারা নদী পার হয়। তারপর রাস্তাটি প্রায় ২৬ মাইল সোজা উত্তরে চলতে থাকে। রাস্তাটি চেম্বার লাইন রোড নাম ধারণ করে এরপর র‌্যাশভ্যালিতে প্রবেশ করে। তারপর শহরতলীর ইউএস-২০ এ গিয়ে সমাপ্ত হয়। ২০১২ সালে নেব্রাস্কা ডিপার্টমেন্ট অব রোড (এনডিওআর) এর হিসেব মতে, এন-২৫০ এর রাশভ্যালি অংশ দিয়ে দৈনিক গড়ে ৩০৫ টি এবং উত্তরের লেকসাইড দিয়ে ৯০ টি যানবাহন চলাচল করে। এর সকল প্রকার রক্ষণাবেক্ষণই করে এনডিওটি।
মেটাল সারফেস্ড রাস্তা হিসেবে একে ইউএস-২০ এর রাশভ্যালি থেকে তৈরী করা হয় ১৯৪০-১৯৪৮ সালের দিকে। ১৯৫৩ সাল নাগাদ রাস্তাটিকে কার্ভাট লেক পর্যন্ত দক্ষিণে বাড়ানো হয়। কিন্তু ১৯৫৭ সালের দিকে ম্যাপ থেকে তুলে দেওয়া হলেও ১৯৬০ সালে পুনরায় এন-২৫০ নাম দিয়ে যুক্ত করা হয়। একটি সরু সড়ক রুটটির সাথে যুক্ত করা হয় ১৯৮১-৮২ এর দিকে।
বিবাহ উৎসব
বিবাহ উৎসব বা বিয়ের অনুষ্ঠান () হল এমন একটি অনুষ্ঠান যেখানে দুজন মানুষ বিবাহের মাধ্যমে সম্পর্কের বন্ধনে আবদ্ধ হন। সংস্কৃতি, গোত্র, ধর্ম, দেশ এবং সামাজিক শ্রেণিভেদে বিবাহপ্রথা ও রীতিনীতিতে ব্যপক বৈচিত্র্য পরিলক্ষিত হয়। অধিকাংশ বিবাহ অনুষ্ঠানেই দম্পতির বৈবাহিক স্বীকারোক্তি গ্রহণ, উপহার প্রদান (আংটি, প্রতীকী বস্তু, ফুল অর্থ), এবং সংশ্লিষ্ট স্বীকৃত ব্যক্তিবর্গের মাধ্যমে প্রকাশ্যে বৈবাহিক ঘোষণার মাধ্যমে সম্পন্ন হয়। অনুষ্ঠানে প্রায়শই বিশেষ ধরনের পোশাক পড়া হয়, এবং প্রায়সময়ই েই অনুষ্ঠানের ধারাবাহিকতায় বৌভাত নামক আনুষ্ঠানিকতা সম্পন্ন হয়। পাশাপাশি উক্ত অনুষ্ঠানগুলোতে সাধারণত গানবাজনা ও কবিতাপাঠ হয় এবং দম্পতির ভবিষ্যৎ কল্যাণ ও সমৃদ্ধি কামনা করে বিশেষ প্রার্থনাকরা হয় অথবা ধর্মীয় পাণ্ডুলিপি বা সাহিত্য থেকে কিছু অংশ পাঠ করা হয়।
ওহাইও স্টেট রুট ২২৮
স্টেট রুট ২২৮ (এসআর-২২৮) একটি ছোট মহাসড়ক যেটি যুক্তরাষ্ট্রের ওহিওতে অবস্থিত উত্তর-দক্ষিণমুখী। রাস্তাটি মাত্র ১.৩০ মাইল (২.০৯ কি.মি.) লম্বা। রিপাবলিক গ্রাম থেকে সাড়ে পাঁচ মাইল দুরে এসআর-১৯ থেকে রাস্তাটির দক্ষিণপ্রান্ত শুরু হয়। এবং ক্লাইডি এর ৫.৫ মাইল দক্ষিণ-পশ্চিমে এসআর-১০১ এ রাস্তাটি শেষ হয়। 
এসআর-২২৮, ১৯২৪ সালে তৈরী করা হয়েছে। রাস্তাটি উত্তর-দক্ষিণ বরাবর এসআর-১৯ এবং এসআর-১০১ এর সংযোগ-সড়ক হিসেবে ব্যবহৃত হয়। রাস্তাটি দক্ষিণ প্রান্তবিন্দু এসআর-১৯ থেকে পশ্চিমে মোড় নিয়ে চলতে শুরু করে, এবং এসআর-১০১ থেকে দক্ষিণ-পশ্চিম বরাবর উত্তর–পশ্চিম হয়ে চলে। এসআর-৭৭৮ একই ভাবে এসআর-১৯ এবং এসআর-১০১ এর সংযোগ হিসেবে ব্যবহৃত হয়, ঠিক যেমনি হয় এসআর-২২৮ দ্বারা।
পুরো রাস্তাটিই সেনেকা কাউন্টির অ্যাডামস টাউনশিপে অবস্থিত। রাস্তাটি জাতীয় মহাসড়কের ব্যবস্থার অংশ নয়। রাস্তাটি দিয়ে দৈনিক গড়ে ৩২০টি যানবাহন চলাচল করে।
ছোট্ট রাস্তাটির শুরু হয় এসআর-১৯ এবং কাউন্টি রুট-৩২ এর সংযোগ স্থলে। রাস্তাটি মুলত কৃষিজমি পেরিয়ে চলতে থাকে। পথিমধ্যে বেশ কিছু বন-জঙ্গলের মতো এলাকা পড়ে। পরিশেষে এসআর-২২৮, এসআর-১০১ এ মিলিত হয়। যেখানে এটি দক্ষিণ-পশ্চিম এবং উত্তর-পশ্চিম বরাবর চলতে থাকে। এরই মাধ্যমে রাস্তাটির পরিসমাপ্তি ঘটে।
এস আর-২২৮, ১৯২৪ সালে তৈরী করা হয়েছে। তারপর থেকে খুব একটা বড় পরিবর্তনের মধ্য দিয়ে যেতে হয়নি। যদিও ১৯৬৯, ১৯৮৩ এবং ১৯৯৫ সালে রাস্তাটিকে বাঁধানো হয়।
ওহাইও স্টেট রুট ২৯৩
স্টেট রুট ২৯৩ (এসআর ২৯৩) যুক্তরাষ্ট্রের ওহিওতে অবস্থিত একটি রাজ্য মহাসড়ক। উত্তর-দক্ষিণ মুখী রাস্তাটি ৬.২৭৭ মাইল (১০.১০২ কি.মি.) লম্বা। দক্ষিণ প্রান্তবিন্দুটির শুরু হয় এসআর ৫৩ থেকে, যা ক্রিবি গ্রামের দক্ষিণ অংশ থেকে ০.৫ মাইল দুরে অবস্থিত এবং রাস্তাটির উত্তর প্রান্তবিন্দু শেষ হয় স্যান্ডুস্কি এবং চেজ স্ট্রিটের সংযোগস্থল ওয়ার্থন এ। রাস্তাটি ১৯৩২ সালে তৈরী করা এবং একে দক্ষিণ দিকে ১৯৯৭ সালে বর্ধিত করা হয়।
পুরো রাস্তাটি ওয়েনডট কাউন্টির পশ্চিমপ্রান্তে অবস্থিত। এসআর ২৯৩ এর দক্ষিণ প্রান্তবিন্দুর শুরু হয় এসআর ৫৩ থেকে, যা ক্রিবি গ্রামের দক্ষিণাংশ থেকে ০.৫ মাইল দুরে অবস্থিত। তারপর রাস্তাটি ক্রিবি গ্রামের মধ্য দিয়ে সিএসএক্স রেললাইন অতিক্রম করে উত্তর দিকে চলতে থাকে। রাস্তাটি একসময় ক্রিবি পেরিয়ে এসে ইউএস ৩০ অতিক্রম করে। মাত্র ০.৫ মাইল পর রাস্তাটি পশ্চিমে মোড় নিয়ে লিংকন হাইওয়ের দিকে চলতে থাকে। তার এক মাইল পর রাস্তাটি লিংকন হাইওয়ে থেকে উত্তরে মোড় নিয়ে ওয়ার্থনের দিকে যাত্রা করে। এসআর-২৯৩ পটেটো রানের কাছে একটি সেতু অতিক্রম করে ওয়ার্থনের শহরতলী বরাবর পশ্চিমে বাঁক নিয়ে চলতে শুরু করে। অবশেষে রাস্তাটি স্যান্ডুস্কি এবং চেজ স্ট্রিটের সংযোগ স্থল ওয়ার্থনে শেষ হয়। পুরো রাস্তা্িটই বলতে গেলে কৃষিজমির পাশ দিয়ে ছিল।
১৯৩২ সালে, এসআর ২৯৩ তৈরী করা হয়। রাস্তাটি মুলত উত্তর দিকের অঞ্চল গুলোর অভিমুখে ছিল। যা কিনা একসময় ইউএস ৩০ এর অংশ ছিল, পরে ইউএস ৩০ এর। পরবর্তিতে ১৯৯৭ সালে রাস্তাটিকে পূর্বেিদকে দুই মাইল বাড়িয়ে লিংকন হাইওয়ে পর্যন্ত বাড়ানো হয়। যা এসআর ৬৯৯ কে প্রতিস্থাপিত করে। যদিও এর প্রায় দশ বছর পর ইউএস-৩০ কে লিংকন হাইওয়ের সাথে সাথে যুক্ত করা হয়।
ওহাইও স্টেট রুট ৭১০
স্টেট রুট ৭১০ (এসআর ৭১০) যুক্তরাষ্ট্রের ওহিওতে অবস্থিত একটি রাজ্য মহাসড়ক। রাস্তাটি ৪.০৬ মাইল (৬.৫৩ কি.মি.) দীর্ঘ একটি মধ্যপ্রদেশীয় সড়ক। পুরো এসআর ৭১০, কলম্বাস শহরের উত্তরাংশ জুড়ে অবস্থিত। রাস্তাটি এসআর ১৬১ থেকে শুরু হয়, স্থানটি আই-৭১ এর এক্সিট-১১৭ থেকে মাত্র ০.২৫ মাইল পশ্চিমে অবস্থিত। রাস্তাটি আই-২৭০ এর এক্সিট-২৭ এর অন্তর্গত সেভেন র‌্যাম্প পার্শিয়াল কভার লিপ ইন্টারচেঞ্জ এ গিয়ে সমাপ্ত হয়।
এসআর ৭১০, ১৯৬৯ সালে তৈরী করা হয়েছে। যদিও রাস্তাটিকে পূর্ব-পশ্চিম মুখী সড়ক হিসেবে ধরা হয় কিন্তু রাস্তাটি অনেকাংশে দেখতে ইংরেজি অক্ষর ইউ এর মতো, বিশেষ করে পূর্ব এবং পশ্চিমপ্রান্ত।
পুরো এসআর ৭১০ রাস্তাটি ফ্রাংলিন কাউন্টির কলম্বাস শহরের অন্তর্গত। রাস্তাটির শুরু হয় এসআর ১৬১ থেকে। রাস্তাটির প্রথম অংশ বাসেচ বুলভার্ডে অবস্থিত উত্তর-দক্ষিণ অভিমুখে। এর পশ্চিম প্রান্তবিন্দুটি একটি বানিজ্যিক এলাকায় অবস্থিত। বাচেস বুলভার্ড অতিক্রম করে রাস্তাটি পূর্বদিকে স্কচরক রোডে প্রবেশ করে। পরে আরেকটি উত্তর-দক্ষিণ মুখী এলাকা, ক্লেভারল্যান্ড অতিক্রম করে । অবশেষে রাস্তাটি আই-২৭০ এর এক্সিট-২৭ এর অন্তর্গত সেভেন র‌্যাম্প পার্শিয়ান কভারলিপ ইন্টারচেঞ্জ এ গিয়ে শেষ হয়। রাস্তাটি জাতীয় মহাসড়ক ব্যবস্থার অংশ নয়। 
এএডিটির তথ্যমতে রাস্তাটি দিয়ে গড়ে দৈনিক সর্বোচ্চ ৪৭,৩০০ টি এবং সর্বনিম্ন ৮,০৫০টি যানবাহন চলাচল করে।
এসআর ৭১০, ১৯৬৯ সালে তৈরী করা হয়েছে। তখন থেকেই মুলত রাস্তাটি এসআর ১৬১ এবং আই-২৭০ এর সংযোগসড়ক হিসেবে ব্যবহৃত হয়ে আসছে। ক্লেভার অ্যাভিনিউ এবং স্কচরক এলাকায় রাস্তাটির নিরাপত্তা, ধারনক্ষমতা, ইত্যাদি বাড়ানো হয়েছে।
সার্ভাইবার সিরিজ (২০১৫)
সার্ভাইবার সিরিজ (২০১৫) ছিল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন। ২০১৫ সালের ২২ নভেম্বর জোর্জিয়ার আটলান্টার ফিলিপস এরিনায় অনুষ্ঠিত হয়। প্রথমবারের মত জোর্জিয়ায় এই আয়োজনটি অনুষ্ঠিত হয়।
পরিফেরা
স্পঞ্জ
প্রাণী রাজ্যের এই পর্ব (phylum) সাধারণত স্পঞ্জ নামে পরিচিত। তারা সাধারণত সামুদ্রিক এবং অপ্রতিসম (asymmetrical) প্রাণী। এরা আদিম বহুকোষী প্রাণী।
পরিফেরা () যার সাধারণ নাম স্পঞ্জ () হল এক জাতীয় বহুকোষী প্রাণী। ল্যাটিন শব্দ Porus অর্থ ছিদ্র এবং Ferre অর্থ বহন করা। এ শব্দ দুটির সমন্বয়ে পরিফেরা (Porifera) শব্দটি তৈরি হয়েছে। ১৮৩৬ সালে বিজ্ঞানী গ্রান্ট (Grant) প্রথম পরিফেরা (Porifera) পর্বটির নামকরণ করেন।১৯৭২ সালে বিজ্ঞানী মেগলিস (Meglitsch) প্রদত্ত পরিফেরা পর্বের শ্রেণীবিন্যাস মূলত অন্তঃকঙ্কালের উপর ভিত্তিকরে নির্মিত।
ল্যাটিন শব্দ Calx যার আভিধানিক অর্থ Lime তথা চুন থেকে ক্যালকেরিয়া শব্দটি এসেছে। ছোট আকৃতির চুনায়িত (Calcareous) স্পঞ্জ দৈর্ঘ্যে ১০ সেমি এর চেয়ে ছোট হয়ে থাকে। দেহাকৃতি সিলিন্ড্রাকাল (Cylindrical) বা ফুলদানী (Vase-like) আকৃতির। একাকী (Solitary) বা উপনিবেশে (Colonial) অবস্থান করে। স্পিকিউল (Spicule) চুন (Lime) নির্মিত এবং এক/তিন/চার রশ্মি (Rayed) বিশিষ্ট। ফ্লাজেলাম প্রকোষ্ঠ লম্বা আকৃতির। কোয়ানোসাইট (Choanocyte) নামক কোষগুলো আকৃতিতে বড়। সকলেই সামুদ্রিক। উদাহরণ: "Sycon gelatinosum"
কাপ (Cup), গোলাকার বা ফুলদানী আকৃতির স্পঞ্জ তুলনামূলক বৃহৎ, অনেকে এক মিটার পর্যন্ত হয়ে থাকে। স্পিকিউল (Spicule) সিলিকা নির্মিত (Siliceous) এবং ছয় রশ্মি (Rayed) বিশিষ্ট। ডার্মাল এপিথেলিয়াম (Dermal epithelium) বা এক্সোপিনাকোর্ডাম (Exopinacoderm) অনুপস্থিত। ফ্লাজেলাম প্রকোষ্ঠ ডিম্বাকৃতির কোয়ানোসাইট (Choanocyte) নামক কোষগুলো আকৃতিতে ছোট। সকলেই সামুদ্রিক, অনেকেই গভীর সমুদ্রের বাসিন্দা। উদাহরণ: "Euplectella aspergillus"
গ্রিক শব্দ Demose যার আভিধানিক অর্থ Frame তথা কাঠামো এবং Spongos যার আভিধানিক অর্থ Sponge তথা স্পঞ্জ থেকে ডেমোস্পঞ্জি শব্দটি এসছে। কোয়ানোসাইট (Choanocyte) নামক কোষগুলো আকৃতিতে ছোট। ফ্লাজেলাম প্রকোষ্ঠ গোলাকার বা বৃত্তাকার। অনেক প্রাণীতে স্পিকিউল অনুপস্থিত। যাদের বর্তমান তাদের স্পিকিউল সিলিকাজাত (Siliceous) বা স্পঞ্জিন-তন্তু (Spongin fibre) নির্মিত অথবা সিলিকা ও স্পঞ্জিন তন্তুর সমন্বয়ে গঠিত এবং এক বা ছয় রশ্মি (Rayed) বিশিষ্ট। ছোট থেকে বৃহৎ আকারের দেহ ফুলদানী আকৃতির (Vase-like), কাপ আকৃতির (Cup-like), কুশন আকৃতির (Cushion-shaped) এবং এরা একাকী (Solitary) অথবা উপনিবেশ (Colonial) গঠন করে অবস্থান করে। অধিকাংশই সামুদ্রিক, কিছু স্বাদুপানির বাসিন্দা। উদাহরণ: "Spongilla locustris"
ওহাইও স্টেট রুট ৭১৬
স্টেট রুট ৭১৬ (এস.আর ৭১৬) হলো একটি স্টেট হাইওয়ে যা ওহাইও'র ইউ.এস স্টেটের পশ্চিম দিকে অবস্থিত। এর দক্ষিণ টার্মিনাস উত্তর-পূর্বাঞ্চলীয় ড্র্যাক বিভাগের ওসগোড গ্রামে এসআর ৭০৫এ অবস্থিত। এর উত্তর টার্মিনাস হলো এসআর ২৭৪ এ যা মার্সার বিভাগের চিক্যাসো গ্রামে অবস্থিত। এর সম্পূর্ণ দৈর্ঘ্যের কারণে, এসআর ৭১৬ সমান্তরালে অবস্থান করে এবং ইউ.এস. রুট ১২৭ পর্যন্ত এটি ৪মাইল পর্যন্ত বিস্তৃত।
১৯৩৭ সালে এসআর ৭০৫ এর উপর হাইওয়েটি নির্ধারিত ছিল যা ওসগোড থেকে নম্বরবিহীন ফ্রাংক্লিন টাউনশিপ পর্যন্ত বিস্তৃত ছিল। ১৯৭৩ সালে এর বর্তমান উত্তর টার্মিনাস বাদ করে দেওয়া হয়, এস আর ৭১৬ তখন থেকে অক্ষত রয়েছে।
এসআর ৭১৬ ড্র্যাক বিভাগের ওসগোড গ্রামে অবস্থিত এসআর ৭০৫ এর সাথে বিচ্ছেদের মধ্য দিয়ে শুরু হয়। হাইওয়েটি উত্তর দিকে ওসগোড শহরের মধ্য দিয়ে গ্রামীন অঞ্চলে প্রবেশ করে, যেখানে বসতি এলাকা এবং ক্ষেত্র রয়েছে। ওসগোড এর অদূরে এসআর ৭১৬, টাউনশিপ রোড ৭ (ড্র্যাক-মার্সার কাউন্টি রোড) এর সাথে বিচ্ছেদিত হয়ে কাউন্টি লাইন বরাবর যায়। হাইওয়েটি মার্সার কাউন্টি লাইন অতিক্রম করে উত্তর দিকে গ্রামীণ অঞ্চলে চলে গেছে। কিছু পরেই, এসআর ৭১৬ একটি স্থানীয় রাস্তা(ইন্ডিয়ান ট্রায়াল রোড) এর সাথে ছেদ হয়ে যায়।
হাইওয়েটি মারিয়া স্টেইন ম্যারিয়ন টাউনশিপ গ্রামের নিকটবর্তী কিছুস্থান পর্যন্ত অপরিবর্তিত রয়ে গেছে। পরে এটি ম্যারিওন স্থানীয় উচ্চ বিদ্যালয় অতিক্রম করে। ম্যারিয়া স্টেইনে হাইওয়েটি এসআর ১১৯-কে মধ্যচ্ছেদ করে। মারিয়া স্টেইনর মধ্য দিয়ে, হাইওয়ে পার্শ্ববর্তী ঘরবাড়ি ও বাণিজ্যিক ভবনের কারণে আরও নগরকেন্দ্রিক হয়। এটা কিছু সময়ের জন্য শুধু হয় যখন এসআর ৭১৬ মারিয়া স্টেইনের এসআর ১১৯ ছেদ করে চলে যায়। রুটটি উত্তর দিকে যায় এবং চিকেসো পর্যন্ত যায় যেখানে এসআর ২৭৪ এর অবসান ঘটে।
১৯৩৭ সালে এসআর ৭১৬ স্থাপিত হয়। এর মূল পথ বর্তমানের সমগ্র রাউটিং এর মতো গঠিত। এসআর ২৭৪ চিকেসো এবং এর ১ মাইল দূরে মার্সার বিভাগের ম্যারিয়ন টাউনশিপ পর্যন্ত বিস্তৃত এবং অন্য দিকে বর্তমানের একটি নম্বরবিহীন রাস্তায় ১ মাইল দূরে ম্যারিয়ন টাউনশিপ পর্যন্ত বিস্তৃত যা মনটেযুমার পূর্বে অবস্থিত।
১৯৭৩ সালে, এসআর ৭১৬ এর আগের উত্তর টার্মিনাস এসআর ২৭৪ এ আবার ফিরে গিয়েছিল। রাস্তাটি পশ্চিমদিকে গিয়ে এসআর ২৭৪-কে চেদ করে এবং রুটের উত্তর প্রান্ত শেষ হবার আগে একটি ছোট সম্পাতবিন্দুতে গিয়ে পৌঁছেছে। পরে রুটটি নিজের উত্তর টার্মিনাসে চলে গেছে। পরবর্তীতে এসআর ৭১৬ এর প্রসারিত অংশ তথা চিকেসো থেকে ম্যারিয়ন টাউনশিপ পর্যন্ত রাস্তাটিকে পুনরায় এসআর ২৭৪ এর অংশ হিসেবে সংজ্ঞায়িত করা হয়। ম্যারিয়ন টাউনশিপ থেকে ফ্রাংকলিন টাউনশিপ পর্যন্ত রোডটি হাইওয়ে সিস্টেম থেকে বাতিল করে দেওয়া হয়।
গুগল কিপ
গুগল কিপ () গুগলের ডেভেলপ করা নোট বা চিরকুট রাখার একটি অ্যাপ্লিকেশন। গুগল কিপ ২০১৩ সালের ২০ মার্চ অ্যানড্রয়েড ও আইওএস মোবাইল অপারেটিং সিস্টেম এবং ওয়েব অ্যাপ্লিকেশান হিসেবে অবমুক্ত করা হয়। ২০১৫ সালের মার্চ মাস পর্যন্ত এটি গুগল প্লে থেকে প্রায় ৫০ মিলিয়নেরও বেশি বার ডাউনলোড করা হয়েছে।
গুগল কিপে যে ফিচার বা বৈশিষ্ট্যগুলো আছে তা হলো কালার কোডিং নোট, ছবি রাখা, লিস্ট তৈরি করা, জিও-ফেন্সিং, নোট শেয়ার করা ও রঙের মাধ্যমে খোঁজা।
ওহাইও স্টেট রুট ৬০৫
স্টেট রুট ৬০৫ (এসআর ৬০৫) মধ্য ওহিওর ৯.৩৮ মাইল (১৫.১০ কিলোমিটার) লম্বা একটি রাজ্য মহাসড়ক। এসআর ৬০৫ মহাসড়কটির দক্ষিণ মাথা নিউ আলবেনির কলম্বাসের উত্তর-পূর্বে ইউএস রুট ৬৩ (ইউএস ৬২) এর ট্রাফিক লাইট ছেদ-এ অবস্থিত। এর উত্তর মাথা সানবারির আনুমানিক ৩ মাইল (৪.৮ কিলোমিটার) দক্ষিণ-পুর্বে এসআর ৩৭ এর একটি ছেদ-এ অবস্থিত। ১৯৩৭ সালে রাস্তাটির নামকরণ করা হয় এবং ১৯৯৪ সালে এর উত্তর মাথাটি স্থানান্তর করা হয়।
এসআর ৬০৫ ফ্রাঙ্কলিন কাউন্টির দক্ষিণ-পূর্ব কোণ এবং ডেলাওয়্যার কাউন্টির দক্ষিণ-পূর্ব অংশে দিয়ে চলেছে। মহাসড়কের দক্ষিণ অংশে গড়ে প্রতিদিন ৫,৪৭০ টি যানবাহন চলাচল করে এবং উত্তর অংশে গড়ে ৩,৮৪০ টি যানবাহন চলাচল করে। মহাসড়কটি নিউ আলবেনি শহরের কেন্দ্রস্থলে ইউএস ৬২ এর একটি ছেদ থেকে শুরু হয়েছে। রুটটি শীঘ্রই নিউ আলবেনি ত্যাগ করে, উত্তর দিকে এগিয়ে যায়। এসআর ৬০৫ শীঘ্রই একটি ওভার ব্রীজের মাধ্যমে এসআর ১৬১ কে অতিক্রম করে এবং ওয়াল্টন পার্কওয়ের সাথে সংযোগস্থাপন করে। এখানে, বাড়িগুলো ধীরে ধীরে কৃষি জমিতে রুপান্তিরে হচ্ছে। রুটটি বিভেলহেইমার রোডের সাথে সংযোগস্থাপন করে এবং ডেলাওয়্যার কাউন্টি অতিক্রম করে একটি বড় মাঠের মধ্য দিয়ে এগিয়ে যায়। কয়েকমাইল যাওয়ার পর আবার ডেলাওয়্যার কাউন্টিতে প্রবেশ করে। এরপর সেন্ট্রাল ভিলেজে সেন্ট্রাল ভিলেজ রোড অতিক্রম করে। এর কিছু পরেই এসআর ৩৭ এর একটি সংযোগস্থলে গিয়ে মহাসড়কটি শেষ হয় এবং তারপর কাউন্টি রোড ৬০৫ হিসাবে চলতে থাকে।
রাস্তাটির নিউ আলবেনি থেকে সেন্ট্রাল ভিলেজের উত্তর পর্যন্ত অংশটি ১৯২৪ সালে ম্যাপে দেখানো হয়েছিল। ১৯২৯ সালে রাস্তাটি কনডিট পর্যন্ত বর্ধিত করা হয়। ১৯৩৭ সালে ইউএস ৬২ এর বিন্যাস অনুসারে এর নাম এসআর ৬০৫ করা হয়েছিল। ১৯৯৪ সালে এসআর ৬০৫ এবং এ্সআর ৩৭ এর মধ্যবর্তি অংশ অধিক্ষেত্র এবং এসআর ৩৬/এসআর ৩ কনকারেন্সি ওহিও পরিবহন বিভাগ থেকে ডেলাওয়্যার কাউন্টিতে স্থানান্তর করা হয়, যা পুনরায় কাউন্টি রোড ৬০৫ নামকরণ করা হয়। এ স্থানান্তরের ফল হিসাবে এসআর ৬০৫ বর্তমান অবস্থা গ্রহণ করে।
জায়েদ জাতীয় জাদুঘর
জায়েদ জাতীয় জাদুঘর (আরবী: متحف زايد الوطني) আবুধাবি, সংযুক্ত আরব আমিরাতে অবস্থিত একটি পরিকল্পিত নির্মাণাধীন যাদুঘর। এটি সাদিয়াত দ্বীপের উপর নির্মাণ করা হবে। জাদুঘরটি সাদিয়াত দ্বীপ সাংস্কৃতিক জেলায় শৌখিন আসবাবপত্র, ইতিহাস, সংস্কৃতি এবং সংযুক্ত আরব আমিরাতের সাম্প্রতিককালের সামাজিক ও অর্থনৈতিক রূপান্তরের বিভিন্ন দিকনিদর্শনসমূহ প্রদর্শিত হবে।
প্রাথমিকভাবে জাদুঘরটি নির্মাণকাজ ব্রিটিশ জাদুঘর কর্তৃপক্ষ সার্বিকভাবে সাহায্য করছে। ভবনটির নকশার কাজ "ফস্টার + পার্টনার" কোম্পানী কর্তৃক নির্মানাধীন চলছে। এটি সাদিয়াত দ্বীপে নির্মাণাধীন কাজ শেষ হওয়া প্রথম কোন জাদুঘর হিসেবে স্বীকৃতি পেতে যাচ্ছে।
জাদুঘরটির নির্মাণকাজ ২০১৬ নাগাদ শেষ হবে বলে আশা করা হচ্ছে।
সিলেট কেন্দ্রীয় শহীদ মিনার
সিলেট কেন্দ্রীয় শহীদ মিনার হল বাংলাদেশের সিলেট মহানগরীর চৌহাট্টা এলাকায় অবস্থিত সিলেট জেলার কেন্দ্রীয় শহীদ মিনার।
সিলেটের কেন্দ্রীয় শহীদ মিনারের মূল নকশাকার শাহজালাল বিজ্ঞান ও প্রযুক্তি বিশ্ববিদ্যালয়ের স্থাপত্য বিভাগের শিক্ষক শুভজিত চৌধুরী। এছাড়াও কৌশিক সাহা, সিপাউল বর চৌধুরী, ধীমান চন্দ্র বিশ্বাস ও জিষ্ণু কুমার দাস এটি নির্মাণে সহযোগী স্থপতি হিসেবে কাজ করেন।
সিলেটি ঐতিহ্যকে মিশিয়ে তৈরি করা হয়েছে এই শহীদ মিনার। সিলেটের চা বাগানের ফাঁক দিয়ে নতুন ভোরে নবদিগন্তে যেভাবে রক্তিম সূর্যের দেখা মেলে, সেই রূপ আর আবহমান বাংলার সংগ্রামী চেতনাকে প্রস্ফুটিত করে নির্মাণ করা হয়েছে এটি। সিলেট কেন্দ্রীয় শহীদ মিনার এলাকার আয়তন ৩৩ শতাংশ। এর মধ্যে ৮ শতাংশ জায়গার উপর স্থাপিত হয়েছে শহীদ মিনারটি। এতে সমতল ভূমি থেকে ১০০ ফুট চওড়া আন্দোলিত ভূমি তৈরি করা হয়েছে। এই আন্দোলিত ভূমিকে শহীদ মিনারের মুখ্য বিষয়বস্তু হিসেবে প্রকাশ করা হয়েছে। উক্ত ভূমি থেকে মাথা উঁচু করে দাঁড়িয়ে আছে তিনটি স্তম্ভ। মাঝের স্তম্ভের উচ্চতা ৪৫ ফুট। আন্দোলিত ভূমির উপর ৪৫ ফুট উচ্চতার স্তম্ভটির মাধ্যমে আন্দোলিত ভূমি থেকে জেগে উঠা বাঙালির আবহমান সংগ্রামী চেতনাকে নির্দেশ করে। স্তম্ভ তিনটির সম্মিলিত প্রস্থ ৩০ ফুট। স্তম্ভগুলো কংক্রিট দিয়ে তৈরি করে এর উপর শ্বেত পাথর বসানো হয়েছে। মাঝের স্তম্ভটিতে বসানো হয়েছে রক্তিম সূর্য। সূর্যোদয়ের মাধ্যমে নতুন দিনের কথা জানাতে সূর্যটি স্তম্ভটিতে স্থাপন করা হয়েছে। স্টিলের তৈরি লাল রঙের এই সূর্যের ব্যাস সাড়ে পাঁচ ফুট। মাঝের স্তম্ভের ডানে-বাঁয়ে যে দুটি স্তম্ভ রয়েছে, সেগুলোতে জানালার মতো চারটি অংশ রয়েছে। এসব জানালায় বাঙালির মুক্ত জীবনকে প্রতীকীভাবে উপস্থাপন করা হয়েছে।
১৯৮৮ সালে সিলেট মহানগরীর চৌহাট্টা এলাকায় মুক্তিযোদ্ধা মরহুম ইয়ামিন চৌধুরী বীরবিক্রম, ইফতেখার হোসেন শামীম, ছদরউদ্দিন চৌধুরী ও মোঃ শওকত আলীর উদ্যোগে শহীদ মিনারটি নির্মিত হয়। শুরুতে এটি সাধারণ শহীদ মিনার হিসেবে ব্যবহৃত হলেও পরবর্তীকালে এটি সিলেটের কেন্দ্রীয় শহীদ মিনারের মর্যাদা লাভ করে। ২০১৩ সালের ২২ ফেব্রুয়ারি সিলেট কেন্দ্রীয় শহীদ মিনারে ভাংচুর চালায় একদল বিক্ষোভকারী। এতে শহীদ মিনারটি ক্ষতিগ্রস্থ হয়। এরপর তৎকালীন অর্থমন্ত্রী আবুল মাল আবদুল মুহিতের উদ্যোগে সিলেট সিটি কর্পোরেশনের ব্যবস্থাপনায় তিন কোটি টাকা ব্যয়ে শহীদ মিনারটি পুনর্নির্মিত হয়। ২০১৪ সালের ১০ ডিসেম্বর, বুধবার সন্ধ্যা সোয়া ৬টায় পুষ্পস্তবক অর্পণের মাধ্যমে অর্থমন্ত্রী আবুল মাল আবদুল মুহিত এর উদ্বোধন করেন।
জিতেন্দ্রনাথ গোস্বামী
জিতেন্দ্ৰনাথ গোস্বামী আসামের একজন বিজ্ঞানী, তিনি ভারতের প্ৰথম চন্দ্ৰ অভিযান চন্দ্রযান-১ এর প্রধান বিজ্ঞানী, এই অভিযানের পরিকল্পনা এবং বাস্তবায়নে তার ভূমিকা গুরুত্বপূৰ্ণ, চন্দ্রযান-২ এর সাথে ও তিনি জড়িত। বৰ্তমানে তিনি ভৌতিক গবেষণাগার (Physical Research Laboratory) এর সঞ্চালক। এই অসমীয়া বিজ্ঞানীর জন্ম হয় আসামের যোরহাট জেলা তে।
১৯৬৫ সালে জিতেন্দ্ৰনাথ গোস্বামী যোরহাট সরকারি বালক উচ্চ মাধ্যমিক বিদ্যালয় থেকে উচ্চ মাধ্যমিক পরীক্ষায় আসামের ভিতর ষষ্ঠ স্থান লাভ করেন, পদাৰ্থ বিজ্ঞান কে মূল বিষয় হিসাবে কটন মহাবিদ্যালয় এ স্নাতক শাখায় ভৰ্তি হন। গুয়াহাটি বিশ্ববিদ্যালয় থেকে স্নাতকোত্তর ডিগ্ৰী লাভ করার পর পি. এইচ. ডি.র জন্যে তিনি টাটা মৌলিক গবেষণা প্ৰতিষ্ঠান এ যোগদান করেন। ঐসময়ে তিনি একবছরের জন্য ক্যালিফোর্নিয়া বিশ্ববিদ্যালয়ে স্নাতকোত্তর গবেষক হিসাবে গবেষণা করেন, ১৯৭৮ সালে গুজরাট বিশ্ববিদ্যালয় থেকে তিনি পি. এইচ. ডি. ডিগ্ৰী লাভ করেন।
পি. এইচ. ডি.র পরে তিনি বিভিন্ন সময়ের জন্য ক্যালিফোর্নিয়া বিশ্ববিদ্যালয়, ওয়াশিংটন বিশ্ববিদ্যালয়, হাষ্টন লুনার এণ্ড প্লেনেটরী ইনষ্টিটিউট এবং মেক্স-প্লাংক ইনষ্টিটিউট এ গবেষণার কাজ করেন। তার গবেষণার মূল বিষয় সৌরজগত অধ্যয়ন, পৃথিবী এবং গ্ৰহ বিজ্ঞান। তিনি ও তার সহঃযোগী বিজ্ঞানীরা সৌরজগত সৃষ্টির সময় সমগ্র জীবনকাল 26Al নিউক্লাইড কণায় শক্তির উৎস হিসেবে কাজ করছিল বলে প্ৰমাণ করার সাথে আরও কিছু গুরুত্বপূৰ্ণ তথ্য তুলে ধরেন। এছাড়াও তিনি মহাজাগতিক রশ্মি, টেকটনিক প্লেট ইত্যাদি সম্পৰ্কেও কিছু গুরুত্বপূৰ্ণ ফলাফল তুলে ধরেন। ভৌতিক গবেষণাগার থেকে তিনি ভারতীয় মহাকাষ গবেষণা সংস্থার গ্ৰহ বিজ্ঞান এবং এক্সপ্লোরেশন প্ৰকল্পের প্ৰারম্ভিক পৰ্যায়ে (২০০৪-০৭) তিনি তত্বাবধায়কের ভূমিকা পালন করেন। তদুপরি তিনি মহাকাশযান স্পেসলেব-৩ত এর ভারতীয় মহাজাগতিক রশ্মি পরীক্ষার সহঃযোগী তত্বাবধায়ক এবং চান্দ্ৰিক নমুনা (Lunar Samples)র তিনি প্রধান তত্বাবধায়ক ছিলেন।
ভারতের প্ৰথম চন্দ্ৰ অভিযান চন্দ্ৰযান-১ এর জিতেন্দ্ৰনাথ গোস্বামী ছিলেন বৈজ্ঞানিক অনুসন্ধান কর্তা, এই অভিযানের পরিকল্পনা এবং বাস্তবায়নে তার গুরুত্বপূৰ্ণ ভূমিকা ছিল, তিনি চন্দ্ৰযান-২ অভিযানের ও মুখ্য বিজ্ঞানী।
জিতেন্দ্ৰনাথ গোস্বামী ২০১৩ সালের ৫ নবেম্বর ভারতীয় মহাকাশ গবেষণা সংস্থা (ইসর') এর দ্বারা উৎক্ষেপিত মার্স অরবিটার মিসন (ইংরেজী:Mars Orbiter Mission)র একজন অন্যতম উপদেষ্টা ছিলেন। এই অভিযানক মংগলযান হিচাপেও জনা যায়। মঙ্গলযান প্ৰসংগে তিনি বলেন যে, অদূর ভবিষ্যতে মানরজাতির বিকল্প বাসস্থান হিসাবে মঙ্গল গ্ৰহ চিহ্নিত হবার সম্ভাবনা আছে। ভারতের উত্তর পূৰ্বাঞ্চল থেকে মহাকাশ গবেষণা ক্ষেত্ৰে উল্লেখনীয় অবদান ও প্ৰতিভার সম্ভাবনা আছে বলেও গোস্বামী উল্লেখ করেন।২০০৭ সালে তিনি ভারতীয় জ্যোতিৰ্বিজ্ঞান সংঘের সভাপতি নিৰ্বাচিত হন, উন্নয়নশীল বিশ্বের বিজ্ঞান একাডেমি (TWAS) সভ্য, তদুপরি ভারতীয় বিজ্ঞান একাডেমি, বাংগালোর সমূহ, জাতীয় বিজ্ঞান একাডেমি সমূহ (ভারত), এলাহাবাদ, ইউরোপীয় ভূ-রসায়ন সংঘ ইত্যাদি সেক্টরে বিভিন্ন জ্যোতিৰ্বিজ্ঞান প্ৰতিষ্ঠানের সভ্য ছিলেন।।
নো বেটার
নো বেটার হল নিউজিল্যান্ডের গায়িকা লর্ডের একটি গান, যা তার প্রথম প্রকাশিত স্টুডিও অ্যালবাম পিওর হিরোইন (২০১৩)-এর বর্ধিত ভার্সন থেকে নেওয়া হয়েছে। অ্যালবামের প্রচারণামূলক হাতিয়ার হিসাবে ইউনিভার্সাল মিউজিক গ্রুপ কর্তৃক গানটি ১৩ ডিসেম্বর ২০১৩ তারিখে মুক্তি পেয়েছিল। নো বেটার একটি ইলেক্ট্রপপ, হিপহপের উপাদানে ট্রিপ হপ গাথা, যার মধ্যে লর্ড একটি মায়া নিয়ে আলোচনা করেছেন।
নো বেটার গানটি লিখেছেন লর্ড (তার জন্ম নাম "এলা ইয়েলিচ-ও'কনার" দিয়ে) এবং জোয়েল লিটল। ২০১৩ সালের ১৩ ডিসেম্বর গানটি আইটিউন স্টোরে একক ডিজিটাল ডাউনলোড হিসাবে মুক্তিপায়। এককটি আইটিউন স্টোরের ক্রিসমাস প্রমোশন ১২ দিনের পুরস্কারের একটি অংশ হিসাবে ১৯ ডিসেম্বর বিনামূল্যে প্রযোজ্য ছিল।
নো বেটার হল একটি ইলেক্ট্রপপ, হিপহপের উপাদানে ট্রিপ হপ গাথা। গানটি পিওর হিরোইন অ্যালবামের অন্যান্য গানের মত একটি অনুরুপ সুগম্ভীর, যাতে লর্ডের কোমল কণ্ঠ এবং নুন্যতম উৎপাদন সমন্বিত হয়েছে। এতে ওজি বেসলাইনের প্রয়োগ এবং যন্ত্রানুসুঙ্গে পালসিং সাইথিসিসারস, হুইটনে অব হিটফিক্স অনুসারে একে তৈরি করেছে একটি স্বপ্নিল সুরের গান। গীতীয়ভাবে, লর্ডের গানের বৈশিষ্ট, উদযাপন একটি মায়া যা ঋতু পরিবর্তনে গভীর হয়। প্রথম স্লোকে সে গায়, We roll in every summer when there's strength in our numbers / And your breath's hot and gross but I kiss you like a lover", কোরাস গাওয়ার সময় অনুচ্চ বিট আরও তীব্র হয়ে উঠে, তখন লর্ড গেয়ে ওঠে, "Go all the way / Have your fun, have it all".
বিজিএম-৭৫ এআইসিবিএম
যেডবিজিএম-৭৫ আন্তমহাদেশীয় ক্ষেপণাস্ত্র, উইপন সিস্টেম ১২০এ (ডব্লিউএস-১২০এ) নামেও পরিচিত, যা একটি আন্তঃমহাদেশীয় ক্ষেপণাস্ত্র (আইসিবিএম) উন্নয়ন প্রকল্প। ১৯৬০-এর দশকে ইউনাইটেড স্টেটস এয়ার ফোর্স এলজিএম-৩০ মিনিটম্যান-এর পরিবর্তে বিমানবাহিনীর জন্য এটির প্রস্তাবনা করে। প্রকল্পের জন্য অর্থ বরাদ্দ না হওয়ায় ১৯৬৭ সালে প্রকল্পটি বাতিল করা হয়।
প্রতিরক্ষা বিভাগ ১ নভেম্বর ১৯৬৬ সালে বিমানবাহিনীর প্রস্তাবের পরিপ্রেক্ষিতে একটি নতুন ব্যালিস্টিক মিসাইলের জন্য স্টারট-এক্স গবেষণা শুরু করে, যেটি উন্নতমানের আন্তঃমহাদেশীয় ক্ষেপণাস্ত্র (এআইসিবিএম) উদ্ভাবন করেছিলো। এই প্রকল্পের লক্ষ্য ছিল মার্কিন যুক্তরাষ্ট্রের বিমানবাহিনীর জন্য 'এলজিএম-৩০ মিনিটম্যান' এর স্থানে আরো অত্যাধুনিক মানের ক্ষেপণাস্ত্র সংযোজন করা। ১৯৬৬ সালের এপ্রিলে প্রকল্পটি আনুষ্ঠানিকভাবে চালু হয় এবংন জুন মাসে প্রকল্পটি 'যেডবিজিএম-৭৫' নামধারন করে, প্রকল্পের নামের পূর্বে "যেড" অক্ষরটি ইঙ্গিত করে যে প্রকল্পটি পরিকল্পনাধীন রয়েছে।
একটি বৃহৎ সলিড ফুয়েল শক্তিচালিত মিসাইল হিসেবে 'যেডবিজিএম'কে নিরধারন করা হয়, যেটি ১০ ও ২০ 'এমআইআরভি' তে লাগানো হবে। মিসাইলটি মূলত সাইলো উৎক্ষেপক ভিত্তিক হবে, যেটি মিনিটম্যান মিসাইলের জন্য ব্যবহৃত সাইলোর তুলনায় ১০ গুন অধিক শক্তিশালী হবে। এছাড়াও এই মিসাইলের জন্য রেলপথ ব্যবহার উপযোগী স্থাপনা (এআইসিবিএম) নির্মাণের পরিকল্পনা ছিলো। প্রতিটি মিসাইলের কার্যকারিতা বৃদ্ধির জন্য বিদ্যমান মিসাইলের তুলনায় অধিক নির্ভুল নিশানা এবং অনুপ্রবেশ ক্ষমতা উন্নত করা হয়। সে সময়ে সোভিয়েত ইউনিয়নের ব্যবহৃত এবং পরিকল্পনাধীন মিসাইলের তুলনায় অধিক কার্যকারী মিসাইল তৈরিই ছিলো এই প্রকল্পের লক্ষ্য।
পরবর্তীতে মার্কিন নৌবাহিনী ওহিও ক্লাস ব্যালিস্টিক মিসাইল সাবমেরিনের নকশা তৈরির মাধ্যমে স্টারট-এক্স প্রতিযোগিতায় জয় লাভ করে। তবুও ১৯৬৭ সালের আগস্টে ইস্যুকৃত চূড়ান্ত প্রতিবেদনে যেডবিজিএম-৭৫ মিসাইল উন্নত করার সুপারিশ করা হয়। সে অনুযায়ী বাহিনী প্রধানগণ ১৯৬৯ অর্থ বছর হতে যেডবিজিএম এর জন্য অর্থ বরাদ্দ করার জন্য মার্কিন প্রতিরক্ষা সচিব রবার্ট ম্যাকনামারার নিকট সুপারিশ করেন, যার লক্ষ্য হবে ১৯৭৩ সালের মধ্যে মিসাইলটিকে পরিষেবায় নিজুক্ত করা।। বিমানবাহিনী মিসাইল এবং নতুন মজবুত সাইলো নিয়ে গবেষণা করার পরে এই সুপারিশ করে। এর পরিবর্তে ম্যাকনামারা মিসাইলটিকে আরো অধিক উন্নয়নের জন্য রেখে দেন, ফলে এই প্রকল্পের সকল কাজ বন্ধ হয়ে যায়। শুধুমাত্র অধিক মজবুত সাইলোর উন্নয়নের জন্য অর্থবরাদ্দ করা হয়; যেটি মূলত মিনিটম্যান মিসাইলের জন্য ব্যবহার করা হবে। এর ফলে মিসাইলটির উন্নয়ন কার্যক্রম বাতিল করা হয়। নতুন মিসাইলের আসন্ন প্রভাবের কথা বিবেচনা করে ম্যাকনামারা এই প্রকল্পটি বাতিল করেন, তার ধারণা ছিলো এটি তৎকালীন সোভিয়েত ইউনিয়নের প্রচলিত এন্টি ব্যালিস্টিক মিসাইল প্রতিরক্ষা ব্যাবস্থাকে অকার্যকর করে দেবে। ম্যাকনামারা দুই পরাশক্তির মধ্যে আপেক্ষিক সমতা লক্ষ্য করেছিলেন, পারস্পরিক সমঝোতার ভিত্তিতে ধ্বংসের পদ্ধতিতেই তিনি বিশ্বাসী ছিলেন, তার লক্ষ্য ছিলো সোভিয়েত ইউনিয়নকে এমন একটি অবস্থানে নিয়ে আসা যেন তারা যুক্তরাষ্ট্রের সাথে মধ্যস্থতা করতে বাধ্য হয়।
ডব্লিউএস-১২০এ প্রকল্প বাতিল হবার পরে ১৯৭২ সাল পর্যন্ত বিমানবাহিনী নতুন কোন আইসিবিএম এর উন্নয়ন প্রকল্প হাতে নেয়নি। সে বছরেই এম-এক্স প্রজেক্ট চালু হয়, যার মাধ্যমে এলজিএম-১১৮ পিসকিপার এর উন্নয়ন করা হয়। পিস্কিপার ১৯৮০র দশকের মাঝামাঝি সময়ে পরিষেবায় যুক্ত হয় এবং এটি ২০০৫ সাল পর্যন্ত নিয়োজিত ছিলো; মিনিটম্যান ৩ এখনো সেবা প্রদান করছে, এটি পরিকল্পিত সময় অতিক্রান্ত হবার পরেও অধিক সময় সেবা প্রদান করছে।
টিকা
গ্রন্থপঞ্জী
ডেলাওয়্যার রুট ১১
ডেলাওয়্যার রুট ১১ (ডিই ১১) যুক্তরাষ্ট্রের ডেলাওয়্যারে অবস্থিত কেন্ট কাউন্টির একটি রাজ্য মহাসড়ক। রাস্তাটি ডিই ৩০০, কেন্টন থেকে শুরু, এখানেই উত্তরপূর্বাঞ্চলীয় টেম্পলভ্যালি অবস্থিত, ম্যারিল্যান্ড বর্ডারের পাশে। রাস্তাটি ৬.৯৫ মাইল দৈর্ঘ্য বিশিষ্ট, এর জন্য একে আর্থারসভ্যালি রোড বলা হয়। রাস্তাটি পশ্চিমের কেন্ট কাউন্টির মাঠ পেরিয়ে হার্থলি শহরের এসে ডিই ৪৪ এর সাথে মিলিত হয়। ১৯২০ সালে রাজ্য মহাসড়ক হিসেবে রাস্তাটি তৈরী করা হয় এবং ১৯৩৬ সালে রাস্তাটির নাম ডিই ১১ দেয়া হয়।
ডেলাওয়্যার রুট ১১ এর শুরু হয় ম্যারিল্যান্ড বর্ডারের পার্শ্বের একটি রাস্তা থেকে। তারপর রাস্তাটি এমডি ৩০২ হিসেবে পম্চিমে চলতে থাকে। অন্যদিকে ডিই ১১, দুই-লেন বিশিষ্ট অবিভক্ত রাস্তাটি আর্থারসভ্যালি হয়ে বনজঙ্গল, বাড়িঘর, মাঠ পেরিয়ে উত্তর পশ্চিম বরাবর চলতে থাকে। তারপর রাস্তাটি হার্থলি শহরে প্রবেশ করে কিছু বাড়ি ঘর পেরিয়ে। শহরের কেন্দ্রে ডিই ৪৪ কে ছেদ করে হার্থলি শহরের ভেতর দিয়ে চলতে থাকে। রাস্তাটি পশ্চিমের কেন্ট কাউন্টির মাঠ পেরিয়ে হার্থলি শহরের এসে ডিই ৪৪ এর সাথে মিলিত হয়।
ডিই ১১ দিয়ে চলাচলকারী বাৎসরিক গাড়ীর সংখ্যা ২৪১৩ থেকে ১৪৪৩ এর মধ্যে ওঠানামা করে। তবে এই রাস্তাটি জাতীয় মহাসড়ক ব্যবস্থার অংশ নয়।
১৯২০ সাল পর্যন্ত রাস্তাটি ডিই ১১ একটি কাচা গ্রাম্য সড়ক হিসাবে ব্যবহৃত হতো। ১৯২৭ সাল নাগাদ রাস্তাটিকে হার্থলি এলাকার একটি পাঁকা সড়ক হিসেবে তৈরী করা হয়। ১৯৩১ সালে রাস্তাটি রাজ্য সড়ক হিসেবে নেয়া হয় এবং ১৯৩৬ সালে রাস্তাটির নাম ডিই ১১ দেয়া হয়। তারপর থেকে আজ অবধি রাস্তাটি অপরিবর্তিত অবস্থায় রয়েছে।
পুরো ডিই ১১ই কেন্ট কাউন্টিতে অবস্থিত।
ডেলাওয়্যার রুট ১৭
ডেলাওয়্যার রুট ১৭ (ডিই ১৭) দুই-লেন বিশিষ্ট একটি ডেলাওয়্যার রাজ্য মহাসড়ক, যেটি সাসেক্স কাউন্টিতে অবস্থিত। রাস্তাটি উত্তর-পূর্বদিক থেকে দক্ষিণ-পশ্চিম দিকে চলমান। এর শুরু হয়েছে সেলবিভ্যালির ডিই ৫৪ থেকে রোক্সানার মধ্যবর্তি অংশকে বলা হয় বেথানি রোড। রাস্তাটি দক্ষিণাঞ্চলীয় সাসেক্স কাউন্টির গ্রাম্য এলাকা ধরে চলমান। সেলবিভ্যালি এবং বেথানি বিচ এলাকার সংযোগ সড়ক হিসেবে ডিই ১৭ ব্যবহৃত হয়। রাস্তাটি ১৯২০ সালে রাজ্য মহাসড়ক হিসেবে তৈরী করা হয় এবং ১৯৩৮ সালে ডিই ১৭ নাম দেওয়া হয়।
ডিই ১৭ সেলবিভ্যালি এলাকার ডিই ৫৪ থেকে আরম্ভ হয়ে, উত্তরপূর্ব দিকে বেথানি রোড নাম নিয়ে চলতে থাকে। রাস্তাটি একটি দুই-লেন বিশিষ্ট অবিভক্ত সড়ক, পাঁকা সড়ক, যার পুরোটাই আটলান্টিকের সমুদ্র তীরবর্তি সমতলে অবস্থিত। দক্ষিণপ্রান্তে রাস্তাটি সেলবিভ্যালি অতিক্রমের পূর্বে বেশ কিছু বাড়িঘর অতিক্রম করে। এই সময়, রাস্তাটি হালকা বনজঙ্গলে ঘেরা এলাকায় প্রবেশ করে। রোক্সানাতে প্রবেশের পর এটি ডিই ২০ কে অতিক্রম করে। ডিই ২০ এর পর রাস্তাটি গ্রামের মধ্যদিয়ে চলতে থাকে। তারপর উত্তরে মোড় নিয়ে রাস্তাটি মিলভ্যালির ডিই ২৬ এ গিয়ে শেষ হয়।
২০১১ সালের পরিসংখ্যানে দেখা যায়, ডিই ১৭ দিয়ে বছর গড়ে ৪৩৪৩ থেকে ২৬০৮টি গাড়ী চলাচল করে। যদিও রাস্তাটি জাতীয় মহাসড়ক ব্যবস্থার অংশ নয়। ডিই ১৭ এর অংশ বিশেষ, ডেইজি রোড থেকে পিপারস কর্ণার রোডকে হারিকেন ইভাকুয়েশান রুট বলা হয়।
রাস্তাটি ১৯২০ সালে তৈরী করা হয় কাচা সড়ক হিসেবে সেলবিভ্যালি এবং রোক্সনার মধ্যবতি। যদিও রাস্তাটি ১৯২৪ সালের পূর্ব পর্যন্ত নামকরণ বিহীন অবস্থায় ছিল। অবশেষে ১৯৩৮ সালে সেলবিভ্যালির ডিই ২৬ পর্যন্ত অংশকে ডিই ১৭ নাম দেওয়া হয়। তখন থেকে এর নাম অবিকৃত অবস্থায় রয়েছে। রোক্সনাতে অবস্থিত ডিই ১৭ এর দক্ষিণ পশ্চিমাঞ্চল।
পুরো ডিই ১৭ই সাসেক্স কাউন্টিতে অবস্থিত।
নিউ ইয়র্ক স্টেট রুট ৩৬১
নিউ ইয়র্ক স্টেট রুট ৩৬১ (এনওয়াই ৩৬১) ছিলো যুক্তরাষ্ট্রের নিউ ইয়র্কের ডাচেস কাউন্টিতে অবস্থিত একটি আন্তঃরাজ্য মহাসড়ক। রাস্তাটার দক্ষিণ প্রান্ত শুরু হয়েছে কানেকটিকাট রাজ্য সড়ক থেকে। সেখান থেকে এটি রুট ৩৬১ হিসেবে কানেকটিকাটের শ্যারনের দিকে এগিয়ে গেছে। তারপর উত্তর দিকে মিলারটনের ইউ. এস. রুট ৪৪ (ইউএস ৪৪) এ গিয়ে শেষ হয়েছে। রাস্তাটা নির্মিত হয় ১৯৩০ এর দশকের মধ্যভাগে। তখন নাম দেয়া হয় এনওয়াই ৩৬১। কিন্তু ১৯৮০ সালে নিউ ইয়র্ক স্টেট ডিপার্টমেন্ট অফ ট্রান্সপোর্টেশন আর ডাচেস কাউন্টি হাইওয়ে ডিপার্টমেন্ট এর মধ্যে রাস্তা রক্ষণাবেক্ষণ অদল বদলের পর এটা এখন কাউন্টি রুট ৬২ (সিআর ৬২) এর একটা অংশ হয়ে গিয়েছে।
নর্থ ইস্ট শহরের ইন্ডিয়ান লেক এর ঠিক কাছেই ‘কানেকটিকাট রুট ৩৬১’ এর অংশ হিসেবে এনওয়াই ৩৬১ রাস্তাটা শুরু হয়। এরপর রাস্তাটা মিলারটনগামী ওয়েবাটুক ক্রীক (ছোট নদী) এর পাশাপাশি এগিয়ে উত্তর দিকে শ্যারন এর দিকে চলে গেছে। মিলারটনে পৌছার পর রাস্তাটার নাম হয়ে যায় সাউথ ম্যাপল অ্যাভিনিউ। এরপর ইউএস ৪৪ এর একটা সংযোগ সড়ক হিসেবে রাস্তাটা শেষ হয়। এনওয়াই ৩৬১ এখানে শেষ হলেও, বাকি রাস্তা নর্থ ম্যাপল অ্যাভিনিউ হিসেবে উত্তর দিকে এগিয়ে মাউন্ট রিগা’র একটা ছোট্ট গ্রামে এনওয়াই ২২ এর সাথে গিয়ে মিলিত হয়েছে। গ্রাম পার হওয়ার পর রাস্তাটার নাম হয় রুড পণ্ড রোড। মিলারটন আর টাকোনিক স্টেট পার্কের রুড পন্ড এলাকাকে রাস্তাটা যুক্ত করেছে।
১৯৩৬ সালে এনওয়াই ৩৬১ যখন প্রথম তৈরি করা হয় তখন এটা ছিলো মিলারটনের ইউএস ৪৪ আর কানেকটিকাট রাজ্য সড়কের রুট ৪ (পরবর্তীতে রুট ৩৬১) এর মধ্যে সংযোগকারী উত্তর- দক্ষিণ অভিমুখী একটা ছোট মহাসড়ক। ১৯৮০ সালের ১ এপ্রিল পর্যন্ত রাস্তাটা এমনটা-ই ছিলো। কিন্তু এরপরে রাস্তা রক্ষণাবেক্ষণ অদল বদলের অংশ হিসেবে এটার মালিকানা চলে যায় ডাচেস কাউন্টি হাইওয়ে ডিপার্টমেন্ট এর অধীনে। অদল বদলের অংশ হিসেবে ডাচেস কাউন্টি হাইওয়ে ডিপার্টমেন্ট পায় এনওয়াই ৩৬১, এনওয়াই ৮২এ এর আমেনিয়া থেকে পাইন প্লেন পর্যন্ত অংশটুকু, এনওয়াই ৪০২, আর ব্যারিটাউন (রেড হুকের কাছে অবস্থিত), পাইন প্লেন আর ইস্ট পার্কের (হাইড পার্কের কাছে অবস্থিত) ভিতর দিয়ে যাওয়া কয়েকটা নামবিহীন ছোট রাস্তা। আর এর বদলে নিউ ইয়র্ক স্টেট ডিপার্টমেন্ট অফ ট্রান্সপোর্টেশন পায় এনওয়াই ১৯৯ আর কলম্বিয়া কাউন্টি সড়কের মধ্যবর্তী এনওয়াই ৮২ এর অংশটুকু। সাথে মিলব্রুককে এড়িয়ে উত্তর-পশ্চিমে যাওয়ার একটা রাস্তা (প্রথমে নাম দেয়া হয় এনওয়াই ৪৪এ, পরে সেটাই হয়ে যায় ইউএস ৪৪), পোকিপসি’র স্মিথ স্ট্রীটের উত্তরে দিকের সল্ট পয়েন্ট টার্নপাইকের অংশবিশেষ (এনওয়াই ১১৫) আর ইউএস ৪৪ ৯ এবং এনওয়াই ৩৭৬ এর মধ্যবর্তী স্পাকেনকিল রোড। পূর্ববর্তী এনওয়াই ৩৬১ তাই এখন সিআর ৬২ এর অংশ। সিআর ৬২ রাস্তাটা ইউএস ৪৪ এর উত্তরে মাউন্ট রিগা’র কাছে এনওয়াই ২২ এ গিয়ে শেষ হয়েছে।
ডেলাওয়্যার রুট ৩৭
ডেলাওয়্যার রুট ৩৭ (ডিই ৩৭) নিউ ক্যাসল কাউন্টির একটি রাজ্য মহাসড়ক যেটি ডেলাওয়্যার রাজ্যের অন্তর্গত। উত্তর-পূর্বে রাস্তাটি ক্রিস্টিয়ানা এলাকার ডিই ২৭৩ থেকে শুরু হয়ে, উইলমিংটন এয়ারপোর্টের অদুরে ইউএস রুট ২০২ এবং ডিই ১৪১-তে গিয়ে শেষ হয়। রাস্তাটি উইলমিংটন এয়ারপোর্ট অতিক্রমের পূর্বে শহরতলী অতিক্রম করে, যেখানে এটি বিজনেস পার্কে যাবার রাস্তা করে দেয়। ১৯৪২ সালে ডিই ৩৭ পাঁকা করণের আগে এয়ারপোর্টের কাছের অংশটি নোংরা এলাকা ছিল। ১৯৮৫ সাল নাগাদ রাস্তাটির নাম ডিই ৩৭ দেওয়া হয়।
ডিই ৩৭, ডিই ২৭৩ থেকে শুরু হয়ে চলতে থাকে উত্তর-পূর্বে। রাস্তাটি দুই-লেন বিশিষ্ট। ৩.১১ মাইল বিস্তৃত। এটি তারপর শহরতলীর ভিতরে দিয়ে ডিই ৫৮ ক্রিসমাস রোড এ গিয়ে মিলিত হয় । এটি পরে বাণিজ্যিক এলাকায় একটি চার-লেনের রাস্তায় পরিনত হয়, বিভক্তিসহ, দক্ষিণ পশ্চিমাঞ্চলীয় উইলমিংটন এয়ারপোর্টের দিকে অগ্রসর হয়। রাস্তার একদিকে এয়ারপোর্ট এবং অপরদিকে থাকে আবাসিক এলাকা, এয়ারপোর্টের দিকে যায় এবং অপর অংশটি ডিই ৩৭, নিউক্যাসল বাণিজ্যিক এলাকায় প্রবেশ করে, যা কিনা উইলমিংটন এয়ারপোর্টের একদিকে বিজনেস পার্ক এলাকায় অবস্থিত। অবশেষে রাস্তাটি ইউএস রুট ২০২ এবং ডিই ১৪১ এ গিয়ে শেষ হয়।
ডিই ৩৭ এ বাৎসরিক গাড়ীর চলাচলের সংখ্যা ইউএস রুট ২০২ প্রান্তে সর্বোচ্চ ২২৭৫২ টি এবং ডিই ১৪১ এ সর্বনিম্ন ৯১৫২ টি। যদিও রাস্তাটি জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত।
১৯২০ সালেও ডিই ৩৭ এর অংশ, এয়ারপোর্ট রোডের অংশবিশেষ একটি কাউন্টি রোড হিসেবে বিদ্যমান ছিল। এয়ারপোর্টের কাছের অংশটি পূর্বে অনেক নোংরা এলাকা ছিল, ১৯৪২ সালে ডিই ৩৭ পাঁকা করণের আগে। ১৯৮৫ সাল নাগাদ রাস্তাটির নাম ডিই ৩৭ দেওয়া হয়।
ডেলাওয়্যার রুট ৩৪
ডেলাওয়্যার রুট (ডিই ৩৪) যা ফকল্যান্ড রোড নামেও পরিচিত, যুক্তরাষ্ট্রের ডেলাওয়্যারের নিউ ক্যাসল কাউন্টিতে অবস্থিত একটি রাজ্য মহাসড়ক। রাস্তাটি ডানকান রোড থেকে শুরু হয়ে(যেটি ডিই ৪১ এর একটু পশ্চিমে এবং প্রাইসেস কর্ণারের উত্তরে অবস্থিত) এলসমিয়ারের ডিই ১০০ পর্যন্ত বিস্তৃত। শহরতলী হয়ে রাস্তাটি পশ্চিম উইলমিংটন এর যাত্রাপথে ডিই ৪১ এবং ডিই ১৪১ কে অতিক্রম করে এগিয়ে যায়। রাস্তাটি ১৯৩০ সালে পাঁকা সড়কে পরিনত করা হলেও ১৯৭০ সালে এর নামকরণ করা হয় ডিই ৩৪।
রাস্তাটি উত্তরের ডানকান রোড থেকে শুরু হয়, যা কিনা প্রাইসেস কর্ণারে অবস্থিত। এটি একটি দুই-লেন বিশিষ্ট ফকল্যান্ড রোড, যাটি বাড়িঘর এবং বনজঙ্গল ভেদ করে চলতে থাকে। রাস্তাটি ডিই ৪১ অতিক্রমের পূর্বে রেড ক্লে ক্রিক এবং উইলমিংটন এন্ড ওয়েস্টান রেলরোড অতিক্রম করে। ডিই ৩৪ শহরতলী ধরে সেন্টারভ্যালী রোড অতিক্রম করে ডিই ১৪১ এ উপনিত হয়। এছাড়াও রাস্তাটি দক্ষিনে অবস্থিত গবেষনাগার ডুপন্ট চেস্টনাট রান প্লাজা অতিক্রম করে। ডিই ৩৪ ইস্টপেন রেলরোড অতিক্রম করে, এবং দুইটি কবরস্থান পাশ কাটিয়া যায়। রাস্তাটি এলসমিয়ারে ডিই ১০০ তে গিয়ে সমাপ্ত হয়, যেটি উইলমিংটন শহরের প্রান্ত বিন্দু থেকে একটু পশ্চিমে অবস্থিত।
ডিই ৩৪ এ বাৎসরিক গাড়ীর চলাচলের সংখ্যা ডিই ১০০ প্রান্তে সর্বোচ্চ ১০,৭৪৪ টি এবং ডিই ৪১ প্রান্তে সর্বনিম্ন ৩,৮৭৪ টি। রাস্তাটি জাতীয় মহাসড়ক ব্যবস্থার অংশ নয়।
বর্তমান ডিই ৩৪,১৯২০ সাল থেকে বিদ্যমান। তারপর ১৯৩৬ সালে রাস্তাটিকে পাঁকা সড়কে পরিনত করা হয়। ডিই ৩৪ ১৯৭৬ সাল থেকে ডানকান রোড এবং ডিই ১০০ এর মধ্যবর্তি সড়ক হিসেবে নামকরণ করা হয়।
এম-৭৪ (মিশিগান হাইওয়ে)
এম-৭৪ যুক্তরাষ্ট্রের মিশিগান অঙ্গরাজ্যের নামাঙ্কিত স্টেট ট্রাঙ্কলাইন হাইওয়ে ছিল। মহাসড়কটি মিসাকি কাউন্টির গ্রামীণ এলাকা মধ্য দিয়ে চলে পিয়নির সাথে মেরিটকে সংযুক্ত করেছে। ১৯১৯ সালে একটি দীর্ঘ্য রাস্তা হিসাবে নামকরণ হয়েছিল। ১৯৩০-এর দশকে সম্পূর্ণভাবে জাতীয় মহাসড়ক ব্যবস্থা থেকে স্থানান্তর করার পরে এটিকে ভেঙ্গে সংক্ষিপ্ত করা হয়েছিল।
রাস্তাটির পইনার এলাকার এম ৬৬ থেকে আরম্ভ। নেলসন রোডের দিকে মোড় নেবার পূর্বে রাস্তাটি মরিসটাউন থেকে স্টিটসভ্যালি পর্যন্ত মরিস টাউন রোড দিয়ে চলে। রাস্তাটি এরপর স্টারসিটি এলাকা অতিক্রম করে। রাস্তাটি মেরিট এর দক্ষিনাঞ্চলে স্টার সিটি রোডের কাছাকাছি এম ৫৫ এ গিয়ে সমাপ্ত হয়। 
১৯১৯ সালের ১ জুলাই এর ম্যাপ থেকে জানা যায় রাস্তাটি মুলত পইনার থেকে এম ৫৫ এর পশ্চিমে মেরিট পর্যন্ত বিস্তৃতি ছিল। 
নেলসন রোডের দিকে মোড়নেবার পূর্বে রাস্তাটি মরিসটাউন অতিক্রম করে। ১৯৩৮ সাল পর্যন্ত এটি রাজ্য সড়ক হিসেবে ব্যবহৃত হতো। পরবর্তী বছর রাস্তাটিকে স্থানীয় প্রশাসনের অধিনে নিয়ে আস্থা হলে রাস্তাটি জাতীয় মহাসড়কের মর্যাদা হারায়। 
১৯৩৯ সালে পুরো এম ৭৪ কেই নামকরণ হতে বাদ দেওয়া হয়। তখন থেকে এখন পর্যন্ত রাস্তাটিকে আর কখনো রাজ্য সড়ক হিসেবে কমিশন করা হয়নি।
এম-১০৩ (মিশিগান হাইওয়ে)
এম-১০৩ একটি রাজ্য মহাসড়ক যেটা সেন্ট জোসেফ কান্টির মধ্যে দিয়ে আমেরিকার মিসিগান রাজ্যের দক্ষিণ-পশ্চিমে চলে গেছে।এই রাজ্য সড়কটি মোটভ্যালির ইউএস ১২ এবং ইন্ডিয়া রাজ্য সড়কের মধ্য দিয়ে গমন করে সেন্ট জোসেফ নদীতে পৌছায়। স্টেট রোড ১৫ এর সাথে সংযুক্ত হয়ে এই সড়কটি ইন্ডিয়ানা টোল রোডে পৌছায়। এই সড়কটির প্রথম সংস্করণ ইউএস ১৩১ এর সাথে অন্তর্ভুক্ত ছিল।
এম-১০৩ সড়কটি মিশিগানের এসআর ১৫ এর সাথে ধারাবাহিকতা রক্ষা করে চলে। এটি রাজ্য সড়ক থেকে শুরু হয় এবং রাজ্য সড়ক ধরে পূর্ব দিকে চলে যায়। এখান থেকে মোটভিলের উত্তর টার্মেনাস পর্যন্ত এম-১০৩ সড়কটি কৃষিজমির মধ্য দিয়ে সেন্ট জোসেফ নদীর সমান্তরালে চলতে থাকে। মোটভিলের টাউনশিপ সিমেট্রির পাশ দিয়ে এটি শহরের দক্ষিণ দিকে যাত্রা করে। জন ও ওয়াটার সড়কের মধ্যে এম-১০৩ ছেদ করে এবং ইউএস ১২ সড়কে গিয়ে শেষ হয়। মহাসড়কটি ন্যাশনাল হাইওয়ে সিস্টেম (NHS) এর অন্তরভুক্ত নয়, যদিও একটি জাতির অর্থনীতি, গতিশীলতা এবং আত্মরক্ষার জন্য সবচেয়ে গুরুত্বপূর্ণ বলে মহাসড়কগুলোকে বিবেচনা করা হয়ে থাকে।
মিসিগান ডিপার্টমেন্ট অব ট্রান্সপোর্টেশন (MDOT) সড়কের যানবাহনের সংখ্যা সংরক্ষন করে যেসব সড়ক তাদের মাধ্যমে পরিচাওলনা করা হয়ে থাকে।এই যানবাহনের সংখ্যা কে দৈনিক গড় যাতায়াতকৃত যানবাহনের সংখ্যা বলা হয়ে থাকে, যার সাহায্যে বছরের একটি নির্দিষ্ট দিনে কত সংখ্যক যানবাহন ঐ পথ অতিক্রম করে তা জানা যায়। ২০০৮ সালের জরিপে যানবাহনের সংখ্যা ছিল প্রতিদিন ৩৬০৪ যার মধ্যে ৪৩৭ ছিল বানিজ্যিক, ২০০৯ সালে বৃ্দ্ধি পেয়ে যানবাহনের সংখ্যা হয় ৮২৫২ যার মধ্যে ১২৮৭ বানিজ্যিক।
১৯৩২ সালে প্রথম রাজ্য সড়কের সাথে এম-১০৩ সড়ক স্থাপন করা হয়। প্রথম সংস্করনে সড়কটি এসআর ১৩ (রাজ্য সড়কের উত্তর দিকে) থেকে হোয়াইট পিজিয়নের ইউএস ১১২ ও ইএএস ১১৩ জংশন পর্যন্ত। দক্ষিণ দিকে এসআর ১৫ সড়কের সাথে সংযুক্ত হওয়ার আগে ইউএস ১২ সড়কটি ইউএস ১৩১ সড়কের সাথে সংযুক্ত হয় এবং পশ্চিমে ঘুরে যায়। ১৯৩৪ সালে সড়কটির প্রথম সংস্করনের কাজ শেষ করা হয়। ১৯৬০ সালে ইউএস ১৩১ ও এম-১০৩ সড়কের গতিপথ ইউএস ১২ সড়কের দক্ষিণে বদল করা হয়। সেই সময় থেকে এম-১০৩ সড়কটি ইউএস ১২ ও এসআর ১৫ এর মধ্য দিয়ে পশ্চিমে মোটভ্যালি টাউনশিপে গমন করে এবং ইউএস ১৩১ হোয়াইট পিজিয়নের দক্ষিণ দিক থেকে এসআর ১৩ সড়ক পর্যন্ত গমন করে।
ক্যালিফোর্নিয়ার স্টেট রুট ২৪৪
ক্যালিফোর্নিয়ার স্টেট রুট ২৪৪ মার্কিন যুক্তরাষ্ট্রের একটি মহাসড়ক। কার্যতঃ স্টেট রুট ২৪৪ বা এসআর ২৪৪ উত্তরপূর্বে সাক্রামেন্টো, ক্যালিফোর্নিয়া, মার্কিন যুক্তরাষ্ট্রের একটি অস্বাক্ষরিত স্বল্প ফ্রিওয়ে সংযোগ। এটা আবার্ন বুলেভারের (পুরানো লিঙ্কন হাইওয়ে - সাবেক ইউ.এস রুট ৪০/ ইউ.এস রুট ৯৯ই) সাথে ইন্টারস্টেট ৮০ এবং ইন্টারস্টেট ৮০ বাণিজ্যিক (স্টেট রুট ৫১) মোড়ের সংযোগ সাধন করেছে। এসআর ২৪৪ প্রথম আইন প্রণীত রুট ২৮৮ হিসাবে ১৯৫৯ সালে রাজ্যের মহাসড়ক ব্যবস্থায় যোগ হয়েছিল এবং ১৯৬৪ এর নূতন সংখ্যার মধ্যে এসআর ২৪৪ হিসাবে নূতন সংখ্যা দেত্তয়া হয়েছিল। এই রাস্তাটির অংশ ১৯৯৪ এর পরে সিস্টেম থেকে মুছে ফেলা হয়েছে।
ওয়াট অ্যাভিনিউয়ের আই-৮০ শেষের পশ্চিম প্রান্তস্থ বাঁকের ঠিক পূর্বে এসআর ২৪৪ শুরু হয়েছে। ঠিক এর পূর্বে, বিভিন্ন সংযোগকারী বাঁক আই-৮০ ও বাণিজ্যিক আই-৮০ উভয়ই বাণিজ্যিক আই-৮০ এর প্রান্তের নিচে এসআর ২৪৪ হিসাবে অতিক্রম করেছে। এসআর ২৪৪ শেষ হয়েছে আবার্ন বউলিভারড এ, ঠিক রেনফ্রি পার্কের কাছে সাক্রামেন্টো শহরের সীমায় প্রবেশ করেছে।
লেজিসলেটিভ রুট ২৮৮ একটি প্রস্তাবিত রুট হিসাবে প্রি-১৯৬৪ লেজিসলেটিভ রুট ৩ এবং সাক্রামেন্টো পূর্বের উত্তরপূর্ব প্রি-১৯৬৪ লেজিসলেটিভ রুট ২৪২ (বর্তমানে আই-৮০ এবং এস.আর ৫১) থেকে ফেয়ার ওকস কাছাকাছি প্রি-১৯৬৪ লেজিসলেটিভ রুট ২৪৯ (অন্তর্নির্মিত স্টেট রুট ৬৫ - সানরাইস বউলিভারডের কাছাকাছি) পর্যন্ত ১৯৫৯ সালে নির্ধারিতত হয়েছিল। ১৯৬৪ সালের পুনরায় সংখ্যায়নে, এটাতে রুট ২৪৪ সংখ্যা নির্ধারিত হয়েছিল।
১৯৬৫ সালে, একটি সংযোজিত অংশ ইউ.এস রুট ৫০ থেকে পূর্বের এস.আর. ৬৫ পর্যন্ত নির্ধারিত হয়েছিল। ১৯৭২ সালে "পরিবর্তনশীল" পাবলিক শুনানির ক্রম সংঘটিত যেখানে স্থানীয় বাসিন্দারা অন্যদের মধ্যে থেকে সাক্রামেন্টো এলাকায় প্রস্তাবিত এই রাস্তা নির্মাণের প্রতিবাদ করেছিল। ইউ.এস রুট ৫০ এ সংযোজিত অংশ ১৯৭৫ সালে অপসারণ করা হয়েছিল এবং রাস্তার নাম সান জুয়ান এভিনিউয়ের কাছে ফেয়ার ওকস বউলিভারড এ প্রান্তে ছেঁটে ফেলা হয়। বোর্ডের সুপারভাইজার তিনটি রুটের পরিকল্পনা বাতিল করার পরে পাবলিক ফোরাম ১৯৭৬ সালের মধ্যে শেষ হয়। ১৯৯৪ সালে, আবার্ন বউলিভারড, এটার বর্তমান প্রান্তকে আবারও ছেঁটে ফেলা হয়েছে।
আই-৮০ এর যে অংশ ১৯৮১ পর্যন্ত ইন্টারস্টেট ৮৮০ ছিল, ১৯৭১ থেকে পশ্চিমে আই-৮০ সেতুর উপর পরের একটি বছর; যাত্রাপথের তারিখ থেকে সেতুটি ছিল।
এটা ১৯৬৪ সালে থামের অগ্রভাগের সঙ্গে যুক্ত ছাড়া, পোস্ট মাইলে রাস্তা মাপা হতো, যা হয়েছিল সেই সময়ের অস্তিত্বের বিন্যাসের উপর ভিত্তি করে এবং আবশ্যিকভাবে বর্তমান দূরত্ব হিসাবে প্রতিফলিত হতো না। তারপর থেকে আর যাত্রাপথটি পুনর্নির্মাণে প্রতিফলিত হয়েছিল, এম দ্বিতীয় পুনর্নির্মাণ ইঙ্গিত করেছে, সংশোধন বা পরিবর্তনের কারণে এল সমাপতিত বোঝায়, টি অস্থায়ী শ্রেণীভুক্ত হিসেবে পোস্ট মাইল ইঙ্গিত করে(উপসর্গের সম্পূর্ণ তালিকার জন্য, পোস্টমাইলের সংজ্ঞার তালিকা দেখুন)। যে অংশগুলি নির্মাণাধীন বা স্থানীয় নিয়ন্ত্রণ থেকে পরিত্যাগ করা হয়েছে সেগুলোকে বাদ দেয়া হয়েছে। সম্পূর্ণ রাস্তা সাক্রামেন্টো প্রদেশে।
আর১২৭/আর১৩৪ (নিউ ইয়ির্ক সিটি সাবওয়ে কার)
দৃশ্যমান পার্থক্যগুলো হলো:
মিসিসিপি হাইওয়ে ৪৭৫
মিসিসিপি হাইওয়ে ৪৭৫ (এমএস ৫৭২)কেন্দ্রীয় মিসিসিপি অঙ্গরাজ্যের একটি রাজ্য মহাসড়ক। এটার দক্ষিণ প্রান্ত এমএস ৪৬৮ তে শেষ হয়। এটা উত্তরের জ্যাকসন-ইভারস আন্তর্জাতিক বিমান বন্দর পর্যন্ত  বিস্তৃত এবং বিমান বন্দরের উত্তরে এমএস ২৫ তে গিয়ে শেষ হয়।
পুরো রাস্তাটি ছিল রাঙ্কিন কাউন্টিতে।
রাস্তাগুলো]]
[[Category:[[মিসিসিপি (অঙ্গরাজ্য)|মিসিসিপি অঙ্গরাজ্যের]]
[[বিষয়শ্রেণী:মহাসড়ক]]
এম-১১০ (মিশিগান হাইওয়ে)
এম-১১০ যুক্তরাস্ট্রের মিশিগান অঙ্গরাজ্যের প্রাক্তন নামাঙ্কিত স্টেট ট্রাঙ্কলাইন মহাসড়ক ছিল। রাস্তাটি ২.৭৬০ কিলোমিটার (১.৭১৫ মাইল) লম্বা শাখা মহাসড়ক ছিল যা ইউএস হাইওয়ে ৩১ (ইউএস ৩১) থেকে অরচার্ড বিচ স্টেট পার্ক পর্যন্ত উপলব্ধ ছিল। ১৯২৭ সালে রাস্তাটি তৈরি করা হয়েছিল এবং ২০০৩ পর্যন্ত চালু ছিল।
ম্যানেস্টি শহরের দক্ষিণ সীমানা বরাবর পার্কডেল এর নিকটে ইউএস ৩১ এর একটি সংযোগস্থলে এম-১১০ দক্ষিণ টার্মিনাস অবস্থিত। সেখান থেকে মহাসড়কটি লেক মিশিগানের নিকটে লেকশহর রোড বরাবর উত্তর দিকে যাত্রা করে। এই পথ ধরে, রাস্তাটি পার্কডেলের অনিয়মিত কমিউনিটির মধ্য দিয়ে অতিক্রম করে। এরপর রাস্তাটি আড়াআড়িভাবে এগিয়ে অরচার্ড বিচ স্টেট পার্কের বনে গিয়ে উপস্থিত হয়। এরপর এম-১১০ পার্ককে পেছনে ফেলে চলতে থাকে এবং কিছুদুর এগিয়ে কোত রোডের সাথে সংযোগস্থাপন করে শেষ হয়।
১৯২৭ সালে প্রথম একটি সড়ক লেকশহর রোড নামে তৈরি হয়েছিল যার পরে এম-১১০ নামকরণ করা হয়। ২০০৩ সালে মিশিগান পরিবহন বিভাগ এম-১১০ কে ম্যানিস্টি কাউন্টি কমিশনের নিকট হস্তান্তর করে। স্থানান্থরের পূর্বে এমডিওটি এর হিসাব মতে সর্বশেষ বার্ষিক যানচলাচনের মান ছিল, গড়ে প্রতিদিন ২,৩৩৫ ভেহিক্যাল, যা এম-১১০ এর ২০০২ সালের প্রতিদিনের ভিত্তিতে।
ফ্লাফারনাটার
ফ্লাফারনাটার হল এক ধরনের স্যান্ডউইচ যা সাদা পাউরুটির উপর পিনাট বাটার ও মার্সমেলো ফ্লাফ লাগিয়ে তৈরী করা হয়। বৈচিত্র্যতার জন্য গমের রুটির প্রতিস্থাপন এবং বিভিন্ন মিস্টি, নোনতা, মসলাদার উপাদান যোগ করা হয়। ফ্লাফারনাটার শব্দটি দ্বারা পিনাট বাটার ও মার্সমেলো ফ্লাফ সহিত তৈরী অন্য খাবার বিশেষত ডেজার্ট জাতীয় মিষ্টান্ন ও বোঝানো হয়।
বিংশ শতাব্দীর প্রথম দিকে এই স্যান্ডউইচটি সর্বপ্রথম তৈরী করা হয় যখন মার্সমেলো ক্রিম নামক এক মিস্টি স্প্রেড (পাউরুটি বা ক্রেকার্সে লাগিয়ে খাওয়া যায় এমন খাদ্য)। ম্যাসাচুসেট্‌স এ আবিষ্কৃত হয়।  প্রথম বিশ্বযুদ্ধ চলাকালীন, বাদামের মাখন ও মার্সমেলো ক্রিমের সহযোগে একটি রান্নাপ্রনালি প্রকাশিত হয়, যা ছিল স্যান্ডউইচের নিকটতম পরিচিত উদাহরন। "ফ্লাফারনাটার" শব্দটি স্যান্ডউইচ বাজারজাতকরনের কৌশল হিসেবে ১৯৬০ সালে এক বিজ্ঞাপনী সংস্থা দ্বারা প্রচলিত হয়।
এই স্যান্ডউইচটি নিউ ইংল্যান্ড এ অধিক জনপ্রিয় এবং ম্যাসাচুসেটস এর প্রাদেশিক স্যান্ডউইচ হিসেবে প্রস্তাবিত হয়েছে।
এক টুকরো রুটিতে চীনা বাদামের মাখন লাগিয়ে, অন্য আরেক টুকরোতে মার্সমেলো ফ্লাফ লাগিয়ে একত্রিত করে স্যান্ডউইচটি তৈরী করা হয়। সাদা রুটির পরিবর্তে গমের রুটি ব্যাবহারে, চীনাবাদামের মাখনের পরিবর্তে অথবা সাথে "নাটেলা" নামক হ্যাজেলনাট বাদামের মাখন ব্যাবহারে, এবং কলা এর মত মিষ্টি উপাদান সহযোগে অথবা বেকনের মত মসলাদার উপাদান যোগে রন্ধনপ্রণালীতে বৈচিত্র্য আনা হয়। "ফ্লাফারনাট" নিজেও "পিনাট বাটার ও জেলী স্যান্ডউইচ" এর একটি পরিবর্তিত রূপ। যদিও সাধারনত বাচ্চাদের খাবার হিসেবেই প্রচলিত,  বড়দের আকৃষ্ট করার জন্য  ফ্লাফারনাটের রেসিপি বড়দের স্বাদোপযোগী করে তোলা হয়। যেমন, নিউ ইয়র্কের এক খাদ্য সরবরাহক  মচমচে আইসক্রিম কোনের মধ্যে এক চামচ পিনাট বাটার ও উপরে এক চামচ ঝলসানো মার্সমেলো ফ্লাফ দিয়ে এক ধরনের ফ্লাফারনাটর এপেটাইজার পরিবেশন করে।
ফ্লাফারনাটার শব্দটি পিনাট বাটার ও মার্স-মেলো ফ্লাফ যুক্ত অন্য খাবারকেও বোঝায়, ফ্লাফারনাটার কুকিজ, এবং কাপকেকও এর অন্তর্ভুক্ত। ডার্কি-মোয়ার নামক কোম্পানি যেটি জনপ্রিয় মার্স-মেলো ফ্লাফ তৈরী করে, একটি রান্নার বই প্রকাশ করেছে যেখানে ফ্লাফফারনাট সংবলিত বিভিন্ন রন্ধন প্রণালী আছে যেমন ফ্লাফারনাট বার, ফ্রস্টিং, পাই এবং শেক ইত্যাদি।  ২০০৬ সালে, ব্রিঘাম'স আইস্ক্রিম এবং ডার্কি-মোয়ার, ফ্লাফারনাট ফ্লেভারের আইস্ক্রিম চালু করে, যেটি ভেনিলা আইসক্রিম ও পিনাটবাটার যোগে তৈরী হয়। ফ্লাফারনাটার নামে বোয়ার বাদার্স কোম্পানির একটি লজেন্স ও ১৯৬৯ সালের শুরুর দিকে  প্রচলিত ছিল। অক্টোবর মাসের ৮ তারিখ জাতীয় ফ্লাফারনাট দিবস পালিত হয়।
আইওয়া হাইওয়ে ১৬০
আইওয়া হাইওয়ে ১৬০ (আইওয়া ১৬০) যুক্তরাষ্ট্রের আইওয়াতে অবস্থিত একটি রাজ্য মহাসড়ক, যেটি মধ্য আইওয়া দিয়ে পূর্ব-পশ্চিম দিকে বিস্তৃত। রাস্তাটি অ্যানকিনির আইওয়া ৪১৫ থেকে শুরু হয়ে ইন্টারস্টেট ৩৫ (আই-৩৫) এ গিয়ে সমাপ্ত হয়। ওয়াই ইন্টারসেকশান সত্যিকার অর্থে শেষ হয়, আইওয়া ৪১৫ এর দক্ষিণ প্রান্তে, যার ফলে রাস্তাটি পূর্ব থেকে পশ্চিম মূখী সোজা সড়কে পরিনত হয়। আইওয়া ১৬০, ইউএস রুট ৬৯ এর নিকটে দ্যাস মনিস এরিয়া কমিউনিটি কলেজ অতিক্রম করে।
আইওয়া ১৬০ মহাসড়কটি দক্ষিণাঞ্চলীয় প্রান্তবিন্দু অ্যানকিনির আইওয়া ৪১৫ এর স্টপলাইট ইন্টারসেকশন থেকে আরম্ভ হয়। আইওয়া ৪১৫ দক্ষিণ দিক থেকে এসে পশ্চিম দিক বরাবর চলে যায়, আইওয়া ১৬০ পূর্বদিকে চলতে থাকে এবং অ্যানকিনি রাজ্য সড়ক উত্তর দিকে চলতে থাকে।স্থানীয়ভাবে আইওয়া ১৬০ রাস্তাটিকে অর্ল্যাবর রোড ডাকা হয়, যেটি 
ডিএমএসিসি বুলভার্ডের সাথে মিলিত হয়, রাস্তাটির মাত্র ০.৫ মাইল (০.৮ কি.মি.) দুরত্ব পশ্চিম দিক থেকে পেরিয়ে এসে দ্যাস মনিস এরিয়া কমিউনিটি কলেজ(ডিএমএসিসি) ক্যাম্পাসকে দক্ষিণ দিক দিয়ে । আইওয়া ১৬০ রাস্তাটি, স্থানীয়ভাবে পরিচিত অ্যানকিনি বুলভার্ড(ইউএস-৬৯)কে অতিক্রম করার পূর্বে বিজনেসকে দক্ষিণ দিক থেকে এবং ডিএমএসিসি ক্যাম্পাসকে আড়াআড়ি ভাবে উত্তরদিক থেকে পাশ কাটিয়ে যায়।
পূর্বমুখী ইউএস ৬৯ রাস্তাটি বাণিজ্যিক এলাকাকে দক্ষিণে এবং আবাসিক এলাকাকে উত্তরদিকে আলাদা করে। একটি এক-লাইনের ইউনিয়ন প্যাসিফিক রেললাইন, আইওয়া ১৬০ এর শেষ দিককে বিভক্ত করে যায়, যেখান থেকে রাস্তাটির বাকি অংশ পুরোপুরি বাণিজ্যিক এলাকাতে প্রবেশ করে। রাস্তাটি পূর্বে প্রান্তবিন্দু থেকে মাত্র ০.৩ মাইল অদূরে ডেলাওয়্যার অ্যাভিনিউ অতিক্রম করে, এখানে উত্তর-দক্ষিনমূখী একটি সড়ক বাকি যানবাহন গুলিকে পূর্বদিকে আই-৩৫ বরাবর ধাবিত করে। আইওয়া ১৬০ শেষ হয় গিয়ে আই-৩৫ এর এক্সিট ৯০ ওভারপাসে।
১৯৪৭ সালে আইওয়া হাইওয়ে ১৬০ কে একটি কোনাকুনি সংযোগ সড়ক হিসেবে নির্মাণ করা হয়েছিল, আইওয়া হাইওয়ে ৬০ (বর্তমানে আইওয়া হাইওয়ে ৪১৫) থেকে ইউএস রুট ৬৯ পর্যন্ত। আইওয়া ১৬০ এর পশ্চিম প্রান্ত প্রকতপক্ষে একটি ওয়াই ইন্টারসেকশান ছিল, এখানে আইওয়া ৬০ দক্ষিণ দিক থেকে এসে উত্তর-পূর্বদিক বরাবর এবং আইওয়া ১৬০ উত্তর-পশ্চিম দিকে চলে যায়। ১৯৮০ সালে আইওয়া ১৬০ কে এক মাইল বাড়ানো হয়, ইউএস ৬৯ থেকে আই-৩৫ পর্যন্ত, এবং ১৯৮৬ সাল নাগাদ আ্ইওয়া ৪১৫ কে উত্তরে সরিয়ে নিয়ে টি ইন্টারসেকশনে পরিণত করা হয়।
এম-১৩২ (মিশিগান হাইওয়ে)
এম-১৩২ যুক্তরাষ্ট্রে মিশিগান অঙ্গরাজ্যের এ্যান আরবোর এর নিকটে লোয়ার পেন্সিলভানিয়ায় অবস্থিত একটি প্রাক্তন নামাঙ্কিত স্টেট ট্রাঙ্কলাইন মহাসড়ক ছিল। মহাসড়কটি ১৯২৯ সালে ডেক্সটার এবং এ্যান আরবোর এর সংযোগকারী হিসাবে প্রমশন পেয়েছিল, যা বর্তমানের উত্তর-পশ্চিম বরাবর ডেক্সটার-এ্যান আরবোর রোড। মহাসড়কটি ১৯৬০ সালে দিকে পুনরায় স্থানীয় নিয়ন্ত্রণে ছেড়ে দেওয়া হয়।
ডেক্সটার শহরের কেন্দ্রস্থলে বেকার রোড এবং মেইন স্ট্রীট এর একটি সংযোগস্থল থেকে শুরু হয়ে, এম-১৩২ মেইন স্ট্রীট বরাবর শহরের মধ্য দিয়ে দক্ষিণ-পূর্ব দিকে চলতে থাকে। রাস্তাটি শহরের সীমানায় পৌছালে ডেক্সটার-এ্যান আরবোর রোড নাম ধারণ করে। এরপর রাস্তাটি দক্ষিণ-পূর্ব দিকে ওয়াশটেনেউ কাউন্টির গ্রামীণ এলাকার মধ্য দিয়ে, এ্যান আরবোর প্রবেশের আগ পর্যন্ত চলতে থাকে। সেখানে এটি ডেক্সটার এ্যাভিনিউকে অনুসরণ করে এবং ইউএস হাইওয়ে ১২ (ইউএস ১২, হুরন স্ট্রীট/জ্যাকসন এ্যাভিনিউ)-এ গিয়ে শেষ হয়।
১৯২৯ সালে ডেক্সটার এবং এ্যান আরবোর এর সংযোগকারী মহাসড়ক হিসাবে এম-১৩২ প্রমশন পেয়েছিল, যা একই সময়ে তৈরি করা হয়েছিল এবং এটি একটি সম্পূর্ণ পাকা রাস্তা। এটি ১৯৬০ সালে স্টেট ট্রাঙ্কলাইন সিস্টেম থেকে স্থানান্তরের আগ পর্যন্ত একই অবস্থায় ছিল, যা এ্যান আরবোরের নিকটে ইন্টারস্টেট ৯৪ এবং ইউএস ১২ ফ্রিওয়ে সম্পন্ন হওয়ার পরে স্থানান্তরিত হয়েছিল। হাইওয়ে সিস্টেম থেকে স্থানান্তরের পর রাস্তাটি বর্তমানে ডেক্সটার-এ্যান আরবোর রোড নামে পরিচিত। এটি একটি দুই লেন বিশিষ্ট চওড়া রাস্তা।
স্টার ওয়ার্স: দ্য ফোর্স অ্যাওয়েকেন্স
স্টার ওয়ার্স: দ্য ফোর্স অ্যাওয়েকেন্স একটি ২০১৫ সালে নির্মিত মার্কিন মহাকাব্যিক কল্প-বৈজ্ঞানিক চলচ্চিত্র। এটি স্টার ওয়ার্স চলচ্চিত্র সিরিজের সপ্তম চলচ্চিত্র। এটি পরিচালনা, চিত্রনাট্য রচনা এবং সহ-প্রযোজনা করেন জে. জে. অ্যাব্রামস। চলচ্চিত্রটিতে অভিনয় করেন হ্যারিসন ফোর্ড, মার্ক হামিল, ক্যারি ফিশার, অ্যাডাম ড্রাইভার, ডেইজি রিডলি, জন বোয়েগা, অস্কার আইজ্যাক এবং ডমনাল গ্লিসন। চলচ্চিত্রটি রিটার্ন অব দ্য জেডাই (১৯৮৩) এর ৩০ বছর পরের প্রেক্ষাপট নিয়ে আবর্তিত। চলচ্চিত্রে রে, ফিন এবং পো ড্যামেরন গ্যালাকটিক এম্পায়ারের বংশধর কাইলো রেন এবং দ্য ফার্স্ট অর্ডারের বিরুদ্ধে লড়াই করতে দেখা যায়।